**Ministerul Dezvoltării Regionale, Administrației Publice și Fondurilor Europene**

**Programul Operaţional Infrastructură Mare 2014-2020**

**Axa prioritară** **5*. Promovarea adaptării la schimbările climatice, prevenirea şi a gestionarea riscurilor***

**Obiectivul Specific 5.1. *Reducerea efectelor şi a pagubelor asupra populaţiei cauzate de fenomenele naturale asociate principalelor riscuri accentuate de schimbările climatice, în principal de inundaţii şi eroziune costieră***

**GHIDUL SOLICITANTULUI**

CONDIȚII SPECIFICE DE ACCESARE A FONDURILOR

**MANAGEMENTUL RISCULUI LA INUNDAȚII ȘI EROZIUNE COSTIERĂ**

**POIM/272/5/1/Reducerea efectelor și a pagubelor asupra populației cauzate de fenomenele naturale asociate principalelor riscuri accentuate de schimbările climatice, în principal de inundații și eroziune costieră**

***2017***

[Capitolul 1. Informații Despre Apelul De Proiecte 4](#_Toc491098474)

[1.1. Axa prioritară, prioritatea de investiții, obiectiv specific 4](#_Toc491098475)

[1.2. Tipul apelului de proiecte și perioada de depunere a propunerilor de proiecte 4](#_Toc491098476)

[1.3. Acțiunile sprijinite și activități 5](#_Toc491098477)

[1.3.1 Acțiunile finanțabile conform POIM 5](#_Toc491098478)

[1.3.2 Activități finanțabile în cadrul OS 5.1 5](#_Toc491098479)

[1.4. Tipuri de solicitanți 7](#_Toc491098480)

[1.5. Grup țintă 8](#_Toc491098481)

[1.6. Indicatori 8](#_Toc491098482)

[1.7. Alocarea stabilită pentru apelul de proiecte 9](#_Toc491098483)

[1.8. Valoarea minimă și maximă a proiectului, rata de cofinanțare 9](#_Toc491098484)

[**1.8.1 Valoarea proiectelor** 9](#_Toc491098485)

[**1.8.2 Ratele de cofinanțare a proiectelor** 9](#_Toc491098486)

[1.9. Ajutor de stat 9](#_Toc491098487)

[Capitolul 2. Reguli de acordare a finanțării 10](#_Toc491098488)

[2.1. Eligibilitatea solicitantului 10](#_Toc491098489)

[2.2. Eligibilitatea proiectului 11](#_Toc491098490)

[2.3. Eligibilitatea cheltuielilor 14](#_Toc491098491)

[Capitolul 3. Indicații Specifice Privind Completarea Cererii De Finanțare Și Pregătirea Proiectelor...............................................................................................................................18](#_Toc491098492)

[3.1. Completarea fișei de proiect 18](#_Toc491098493)

[3.2. Modalitatea de completare a Cererii de finanțare 19](#_Toc491098494)

[3.3. Înregistrarea solicitantului în sistem 19](#_Toc491098495)

[3.4. Completarea cererii de finanțare 20](#_Toc491098496)

[3.4.1 Justificarea proiectului 20](#_Toc491098497)

[3.4.1.1 Studiul de fezabilitate (pentru proiectele care conțin activități de construcție/reabilitare) 24](#_Toc491098498)

[3.4.1.2 Analiza Cost Beneficiu 27](#_Toc491098499)

[3.4.1.3 Analiza Instituțională 28](#_Toc491098500)

[3.4.1.4 Evaluarea Impactului asupra Mediului (după caz) 28](#_Toc491098501)

[3.4.1.5 Alte anexe la cererea de finanțare 29](#_Toc491098502)

[*3.4.2 Obiectivele proiectului* 30](#_Toc491098503)

[*3.4.3 Context și justificare* 30](#_Toc491098504)

[*3.4.4 Sustenabilitatea* 31](#_Toc491098505)

[*3.4.5 Relevanța* 31](#_Toc491098506)

[*3.4.6 Complementaritate* 31](#_Toc491098507)

[*3.4.7 Aplicarea principiilor orizontale* 31](#_Toc491098508)

[*3.4.8 Managementul de proiect* 32](#_Toc491098509)

[*3.4.9 Elaborarea bugetului și categoriile de cheltuieli* 33](#_Toc491098510)

[Capitolul 4. Verificarea, evaluarea și contractarea proiectelor 35](#_Toc491098511)

[4.1 Verificarea administrativă și a eligibilității cererilor de finanţare 35](#_Toc491098512)

[4.2 Evaluarea cererilor de finanțare 36](#_Toc491098513)

[4.3 Depunerea şi soluţionarea contestaţiilor 37](#_Toc491098514)

[4.4 Reguli specifice de selecție 38](#_Toc491098515)

[4.5 Contractarea proiectelor 38](#_Toc491098516)

[Anexe 39](#_Toc491098517)

# Capitolul 1. Informații Despre Apelul De Proiecte

Prezentul ghid a fost elaborat de Autoritatea de Management pentru Programul Operațional Infrastructură Mare (POIM) pentru solicitanții care doresc să obțină finanțare nerambursabilă pentru proiecte de investiții, de dezvoltare a capacității de gestionare a riscului la inundații și de sprijin pentru pregătirea proiectelor în sectorul de management al principalelor riscuri accentuate de schimbările climatice, în principal de inundaţii şi eroziune costieră, în cadrul Axei Prioritare 5 *- Promovarea adaptării la schimbările climatice, a prevenirii şi a gestionării riscurilor,* Obiectivului Specific (OS) 5.1 *Reducerea efectelor şi a pagubelor asupra populaţiei cauzate de fenomenele naturale asociate principalelor riscuri accentuate de schimbările climatice, în principal de inundaţii şi eroziune costieră.*

În situația în care pe parcursul apelului de proiecte intervin modificări de natură a afecta regulile și condițiile de finanțare stabilite prin prezentul Ghid, inclusiv prelungirea termenului de depunere, AM POIM va aduce completări sau modificări ale conținutului acestuia, prin publicarea unei versiuni revizuite. Anumite modificări ale cadrului legal vor fi comunicat pe pagina de internet a MDRAPFE fără modificarea Ghidului Solicitantului.

## **1.1.** Axa prioritară, prioritatea de investiții, obiectiv specific

**Axa Prioritară 5 *- Promovarea adaptării la schimbările climatice, a prevenirii şi a gestionării riscurilor*,** prin prioritatea de investiții 5*.i. Sprijinirea investițiilor pentru adaptarea la schimbările climatice, inclusiv abordări bazate pe ecosistem* și **Obiectivul Specific 5.1*****Reducerea efectelor şi a pagubelor asupra populaţiei cauzate de fenomenele naturale asociate principalelor riscuri accentuate de schimbările climatice, în principal de inundaţii şi eroziune costieră*** vizează promovarea acțiunilor orientate spre prevenirea principalelor riscuri accentuate de manifestările schimbărilor climatice, îndeosebi inundații și eroziune costieră, în vederea evitării pagubelor economice și de vieți omenești, precum și a conformării cu cerințele directivelor din sector. Totodată, contribuie la îndeplinirea cerințelor Directivei 2007/60/CE privind evaluarea şi gestionarea riscurilor de inundaţii, transpuse și în Strategia Naţională a României privind Schimbările Climatice 2013-2020.

## **1.2.** Tipul apelului de proiecte și perioada de depunere a propunerilor de proiecte

Apelul de proiecte lansat prin prezentul ghid este apel de proiecte pe bază de listă de proiecte preidentificate.

**Dată lansare apel proiecte: 11.12.2017**

**Solicitările se vor primi în perioada 11.12.2017 - 30.06.2019**

Cererile de finanțare se vor depune prin aplicația electronică MySMIS 2014, cu toate anexele solicitate prin prezentul ghid.

Pentru etapa de pregătire a portofoliului de proiecte, cererile de finanțare vor fi depuse, într-un singur exemplar, pe CD, urmând ca transmiterea prin MySMIS 2014 să se realizeze conform indicațiilor de la Capitolul 3.

## **1.3.** Acțiunile sprijinite și activități

### 1.3.1 Acțiunile finanțabile conform POIM

Prin proiectele promovate în cadrul acestui obiectiv specific care vizează prevenirea și reducerea consecințelor inundațiilor, precum și reducerea efectelor negative ale unor fenomene determinate de schimbările climatice, cum ar fi eroziunea costieră, urmărindu-se obținerea următoarelor rezultate:

* Reducerea daunelor economice cauzate de producerea riscurilor accentuate de schimbările climatice, în principal a celor provocate de inundații și eroziune costieră;
* Atenuarea impactului efectelor negative generate de schimbările climatice;
* Sprijinirea investițiilor pentru adaptarea la schimbările climatice.

Strategia de finanțare pentru perioada 2014-2020 vizează cu prioritate măsuri specifice infrastructurii verzi, și doar acolo unde acestea se dovedesc insuficiente, vor fi promovate măsuri structurale. Deși în Acordul de Parteneriat sunt identificate principalele riscuri care au afectat România în ultimul deceniu, în etapa inițială vor fi finanțate măsuri de prevenire a riscului la inundații și eroziune costieră, unde fundamentarea este justificată pe baza analizelor existente. În același timp, investițiile propuse pentru aceste măsuri vor contribui la limitarea efectelor altor fenomene specifice schimbărilor climatice, de exemplu, seceta sau alunecările de teren.

Investițiile propuse se vor baza pe hărțile de risc la inundații și pe Planurile de Management al Riscului la Inundații elaborate la nivel de celor 11 bazine hidrografice de pe teritoriul României, în conformitate cu Directiva 2007/60/EC. Investițiile pentru prevenirea inundațiilor se vor conforma metodologiei pentru identificarea, prioritizarea, justificarea și proiectarea investițiilor, pe baza pagubelor economice evitate. De asemenea vor fi vizate măsuri suplimentare care vor asigura eficacitatea măsurilor de prevenire a inundaţiilor, ex. sisteme de prevenire anticipată şi de management al bazinelor în timpul inundaţiilor.

În ceea ce privește eroziunea costieră, investițiile se vor baza pe tipurile de măsuri identificate prin Master Planul integrat pentru protecţia şi refacerea zonei costiere, în vederea combaterii eroziunii pe termen mediu şi lung, fiind continuate investițiile demarate în perioada 2007-2013.

### 1.3.2 Activități finanțabile în cadrul OS 5.1

Operațiunile care urmează a fi dezvoltate în cadrul acestui obiectiv specific vor finanța următoarele activități orientative, fără a fi însă limitative:

1. **Acțiuni pentru managementul riscului la inundații**

**A1. Proiecte de investiții**

* Utilizarea infrastructurii verzi pentru prevenirea inundațiilor prin preluarea soluțiilor oferite de ecosisteme naturale pentru gestionarea riscurilor generate de creșterea incidenței evenimentelor extreme

În înțelesul prezentului ghid, prin infrastructură verde se înțelege = o rețea planificată strategic, alcătuită din zone naturale și seminaturale, precum și din alte elemente de mediu, care este concepută și gestionată pentru a oferi o gamă largă de servicii ecosistemice în vederea reducerii riscului la inundații. Ea integrează spații verzi (sau acvatice, în cazul ecosistemelor de acest tip) și alte elemente fizice ale zonelor terestre (inclusiv de coastă) și ale celor marine. Pe uscat, infrastructura verde poate fi prezentă atât în mediul rural, cât și în cel urban.[[1]](#footnote-1)

Posibile măsuri de infrastructură verde aplicabile pentru reducerea riscului la inundații sunt prezentate mai jos, fără ca lista acestora să fie exhaustivă.

* *Realizare/restaurare zone umede, zone inundabile controlat*
* *Mlaștini, turbării și păduri inundabile*
* *Realizarea de acumulări temporare de apă, poldere*
* *Renaturarea malurilor cursului de apă*
* *Reconectarea și restaurarea luncii inundabile*
* *Remeandrarea cursului de apă (reconectarea meandrelor)*
* *Acumulări nepermanente de mici dimensiuni cu baraje din materiale locale (ex. trunchiuri de arbori doborâți ca urmare a unor fenomene hidrometeorologice, pământ, roci)*
* *Plantații din specii arbustive sau arborescente în bazinele superioare de recepție a râurilor, în arealele afectate de procese de eroziune/torenți/ravene*
* *Asigurare conectivitate laterală și longitudinală a cursurilor de apă*

Studii, metodologii și manuale de bună practică pentru implementarea măsurilor de infrastructură verde pot fi consultate la:

* [*http://ec.europa.eu/environment/nature/ecosystems/studies/index\_en.htm*](http://ec.europa.eu/environment/nature/ecosystems/studies/index_en.htm)
* *http://ec.europa.eu/environment/nature/ecosystems/pdf/Green%20Infrastructure/GI\_climate\_adaptation.pdf*
* [*http://ec.europa.eu/environment/integration/research/newsalert/archive/green-infrastructure.htm*](http://ec.europa.eu/environment/integration/research/newsalert/archive/green-infrastructure.htm)
* *Design, implementation and cost elements of Green Infrastructure projects, Naumann, Sandra, McKenna Davis, Timo Kaphengst, Mav Pieterse and Matt Rayment (2011), Final report to the European Commission, DG Environment*
* Modernizarea infrastructurii de monitorizare şi avertizare a fenomenelor hidro-meteorologice severe în vederea asigurării protecţiei vieţii şi a bunurilor materiale
* *Ex: Achiziționare de echipamente necesare pentru monitorizarea și avertizarea fenomenelor hidro-meteorologice severe și alte măsuri similare*
* Măsuri care asigură eficacitatea intervențiilor de prevenire a inundațiilor, ca de exemplu:
* *Mărirea gradului de siguranţă la construcţiile hidrotehnice prin instalarea de senzori automați și echipamente complementare pentru mărirea gradului de siguranţă a barajelor; măsurarea stratului de zăpadă şi staţii hidrometrice pentru debite afluente, prize şi derivaţii; dotarea cu software și hardware pentru controlul și coordonarea exploatării construcțiilor hidrotehnice; echipamente şi mijloace de intervenţie la inundaţii pentru ANAR;*
* *Informatizarea sistemului de colectare a datelor provenite de la stațiile automate care vor fi montate la nivelul barajelor.*
* *Alte măsuri similare în acord cu strategiile naționale și europene.*
* Realizarea de măsuri structurale de protecție împotriva riscului la inundații, acolo unde infrastructura verde nu este suficientă, prin construirea ori reabilitarea infrastructurii de reducere a impactului unor fenomene meteorologice extreme. Măsurile structurale vor fi realizate complementar măsurilor de infrastructură verde, când acestea se dovedesc a fi ineficiente, în practică sau prin modelare, iar construirea de unor infrastructuri noi se va realiza în cazuri excepționale.

**A2. Proiecte de dezvoltare a capacității de gestionare a riscului la inundații**

* Sprijin pentru pregătirea portofoliului de proiecte aferent perioadei 2014-2020 și post 2020
* Dezvoltarea de studii, metodologii, evaluări, rapoarte, manuale de bună practică pentru managementul barajelor
* *Elaborare studii, metodologii, manuale de bună practică privind managementul barajelor*
* Abordare intersectorială la nivel de bazin hidrografic (dezvoltare coordonată şi management integrat al activităţilor privind apa, terenurile şi resursele)
* *Ex. Realizarea de planuri de coordonare intersectorială care să aibă în vedere integrarea tuturor activităților din bazinul hidrografic în vederea realizării unei abordări integrate*.
* Alte tipuri de acţiuni specifice gestiunii riscului la inundaţii, conform celor prevăzute în Strategia Naţională de Management al Riscului la Inundaţii pe termen scurt, mediu şi lung sau în planurile de management al riscului la inundaţii
* *Realizarea de măsuri nestructurale[[2]](#footnote-2) (controlul utilizării albiilor minore, elaborarea planurilor bazinale de reducere a riscului la inundaţii şi a programelor de măsuri; introducerea sistemelor de asigurări, sisteme de avertizare/alarmare, informarea publicului etc.), altele decât măsurile de infrastructură verde;*
* *Implementarea sistemelor de prognoză, avertizare şi alarmare pentru cazuri de inundaţii;*
* *Măsuri privind monitorizarea, prognoza și avertizarea inundaţiilor.*

**B. Acțiuni pentru prevenirea eroziunii costiere**

B1. Acțiuni specifice de limitare a efectelor negative ale eroziunii costiere asupra plajelor și activități de reabilitare și protecție a plajelor

* *Înnisipări artificiale;*
* *Creare de noi plaje, diguri submerse și emerse, epiuri pentru retenția nisipului;*
* *Reabilitare structuri sparge-val;*
* *Diguri de stabilizare a plajelor, drenaje, ziduri de sprijin.*

B2. Sprijin pentru pregătirea portofoliului de proiecte aferent perioadei 2014-2020 și post 2020

În cazul acțiunilor din categoria A1., respectiv B1., măsurile prevăzute în actele de reglementare emise de autorităţile competente pentru protecţia mediului care fac obiectul opțiunii selectate la nivelul studiului de fezabilitate (prin analiza de opțiuni) și care sunt promovate în proiect se consideră eligibile în cadrul OS 5.1.

Măsurile de gestionare a riscului la inundaţii cu impact negativ asupra obiectivelor de conservare SAC (SCI), SPA, site RAMSAR sau la nivelul ariilor naturale protejate declarate la nivel naţional se pot menționa în studiul de fezabilitate, fără a fi însă luate în considerare ca investiții potențiale.

1. **Măsuri de prevenire şi protecţie împotriva altor riscuri**

* Măsuri de promovare a infrastructurii verzi specifice riscurilor identificate prin evaluarea națională și/sau prin planul de acțiune de adaptare la schimbări climatice.

**Atenție!**

Prin prezentul ghid se vor finanța acțiunile A şi B, cu prioritate măsuri specifice infrastructurii verzi, și doar acolo unde acestea se dovedesc insuficiente, vor fi promovate măsuri structurale.

**Proiectele propuse vor fi dezvoltate pe baza metodologiei de justificare şi proiectare a intervenţiilor/măsurilor cuprinse în Planurile de management al riscului la inundații, prezentată în modelul cadru al studiului de fezabilitate (Anexa 8), luând în considerare pagubele economice evitate.**

Acțiunile din categoria C vor fi finanțate în cadrul unui apel de proiecte distinct.

**Alte tipuri de activăți:**

* *Management de proiect;*
* *Activități de informare și promovare a proiectului, conform regulilor de informare și publicitate.*
* *Audit*

În scopul asigurării unei identități vizuale armonioase și pentru respectarea unitară a regulilor privind vizibilitatea, Beneficiarii vor trebui să aplice cel puțin măsurile minime obligatorii din cadrul Manualului de Identitate Vizuală pentru Instrumente Structurale 2014-2020 (care poate fi accesat la adresa [www.fonduri-ue.ro/transparenta/comunicare](https://www.fonduri-ue.ro/exchweb/bin/redir.asp?URL=http://www.fonduri-ue.ro/transparenta/comunicare)). Activitățile de comunicare vor fi adaptate din punct de vedere al valorii, frecvenței și complexității, in funcție de specificitatea proiectului gestionat de beneficiar.

## **1.4.** Tipuri de solicitanți

Solicitanții eligibili în cadrul OS 5.1 sunt:

* Ministerul Apelor și Pădurilor, ca instituție desemnată să implementeze și să monitorizeze Planurile de Management al Riscului la Inundații (PMRI), în parteneriat cu structurile specializate să implementeze măsurile specifice din cadrul PMRI (ex. Administrația Națională “Apele Române” și administrațiile bazinale subordonate; Regia Natională a Pădurilor - Romsilva, Agenţia Naţională de Îmbunătăţiri Funciare etc.);
* Ministerul Apelor și Pădurilor în parteneriat cu ONG-urile și alte structuri cu specializare în domeniul ecologiei, care pot să asigure expertiza necesară pentru implementarea măsurilor de tip non-structural.
* Administrația Națională de Meteorologie;
* Administrația Națională “Apele Române” pentru acțiuni de tip B.

## **1.5.** Grup țintă

Grupul țintă principal este reprezentat de populația din centrele urbane și rurale, la nivel național, care sunt expuse riscurilor generate de schimbările climatice.

## **1.6.** Indicatori

Pentru Obiectivul Strategic 5.1 *Reducerea efectelor şi a pagubelor asupra populaţiei cauzate de fenomenele naturale asociate principalelor riscuri accentuate de schimbările climatice, în principal de inundaţii şi eroziune costieră*, au fost prevăzuți următorii indicatori de program:

|  |  |  |
| --- | --- | --- |
| **ID** | **Indicatori obligatorii la nivel de proiect** | **Unitate de măsură** |
| **Indicatori de rezultat** | | |
| 2S47 | Daune economice medii anuale produse de evenimentele hidrologice  adverse (vizate de program) | mil euro/ an |
| 2S81 | Cerere de finanțare transmisă, spre analiză și aprobare, la Comisia Europeană/Organismul Independent pentru Evaluare | nr. |
| **Indicatori de realizare imediată** | | |
| CO20 | Prevenirea și gestionarea riscurilor: Populație care beneficiază de măsuri de protecție împotriva inundațiilor | persoane |
| 2S82 | Documentații suport pentru elaborarea aplicației de finanțare (Studiu de Fezabilitate, Analiza Instituțională, Analiza Cost-Beneficiu, Evaluarea Impactului asupra mediului etc.) | set |

**Atenție!** Pe lângă indicatorii obligatorii menționați anterior, fiecare proiect va avea și indicatori fizici. Suplimentar pot fi adăugați și alți indicatori fizici (față de cei prezentați anterior).

Indicatorii pentru monitorizarea efectelor asupra mediului (Anexa 7) vor fi monitorizați în vederea raportării anuale a acestora.

**Definițiile indicatorilor și indicații privind cuantificarea acestora**

2S47 = Daune economice anuale produse de inundații și de eroziunea costieră ce pot fi evitate prin promovarea de măsuri de prevenție și protecție;

CO20 = Numărul de persoane expuse riscului de inundații a căror vulnerabilitate a scăzut ca o consecință directă a sprijinului acordat prin proiect.

## **1.7.** Alocarea stabilită pentru apelul de proiecte

Fondurile alocate pentru finanţarea proiectelor din OS 5.1 în cadrul prezentui apel de proiecte acoperă necesarul de finanțare pentru proiectele fazate (alocarea UE și buget de stat), respectiv 6.700.000 euro.

Alocarea financiară orientativă pentru acest apel este prezentată în tabelul de mai jos:

| **Acțiune** | **Alocare netă POIM** | **Buget limită apel / contractare (euro)\*** |
| --- | --- | --- |
| *Proiecte de investiții* | 402,35 mil. euro | 420 mil. euro |
| *Proiecte vizând capacitatea de management a riscului la inundații* | 30 mil. euro |
| *Total* | 450 mil. euro |

*Aceste alocări bugetare sunt indicative AM POIM putând decide reducerea sau extinderea acestor sume în funcție de evoluția globală la nivelul axei prioritare. Totodată, alocările pe acțiuni la nivelul axei prioritare și în cadrul unui obiectiv specific pot fi modificate în funcție de solicitările primite și de necesitatea atingerii indicatorilor respectivi.*

\**Alocare indicativă fără rezervă de performanță*

\*\* *Bugetul limită al apelului prezintă nivelul maxim până la care AM POIM primește cereri de finanțare. Sumele neacoperite prin proiectele depuse vor fi realocate de AM POIM din oficiu spre proiectele noi de investiții.*

*\*\*\* Bugetul limită de supracontractare este indicativ. Valoarea sumei supracontractate este indicativă, AM POIM putând decide limitarea sau extinderea acestor sume în funcție de valoarea proiectelor fazate.*

Această alocare include și alocarea pentru ITI Delta Dunării, respectiv:

|  |  |
| --- | --- |
| **Acțiune** | **Alocare netă (euro)** |
| *Acțiuni finanțabile în cadrul ITI Delta Dunării* | 44.235.294 |

## **1.8.** Valoarea minimă și maximă a proiectului, rata de cofinanțare

***1.8.1 Valoarea proiectelor***

Prin program sau ghidul solicitantului nu se propun valori maxime ale proiectelor.

***1.8.2 Ratele de cofinanțare a proiectelor***

Pentru proiectele finanţate prin O.S. 5.1 se asigură finanțarea integrală a cheltuielilor eligibile astfel: 85% Fondul de Coeziune și 15% buget de stat.

|  |  |
| --- | --- |
| Valoarea maximă a finanţării acordate pentru costurile totale eligibile | 100% (85% FC + 15% buget de stat) pentru toate categoriile de beneficiari |
| Contribuţia eligibilă minimă a beneficiarului (buget de stat) | 15% (buget de stat - conform OUG nr. 40/2015 la art. 6 alin. (3)) |

## **1.9.** Ajutor de stat

Acțiunile de prevenire a riscului la inundații fac parte din atributele exercitate de o autoritate publică și nu reprezintă ajutor de stat.

# Capitolul 2. Reguli de acordare a finanțării

## 2.1. Eligibilitatea solicitantului

**Solicitanții trebuie să îndeplinească următoarele condiții de natură instituţională, legală şi financiară:**

1. Se încadrează în categoria beneficiarilor eligibili conform Programului Operațional Infrastructură Mare, respectiv în ghidul solicitantului OS 5.1, în funcție de acțiunile finanțabile și de tipurile de proiecte;

* *Se probează prin documente care atestă constituirea legală a solicitantului, actul constitutiv/actul normativ de înfiinţare/hotărârii judecătorești de dobândire a personalităţii juridice/Extras de la Registrul Comerţului/Registrul Asociaţiilor şi Fundaţiilor, alte documente de înfiinţare relevante*

1. Solicitanții/partenerul nu se încadrează într-una din situaţiile de mai jos:
   * + 1. este în incapacitate de plată/în stare de insolvenţă, conform Ordonanței de Urgență a Guvernului nr. 46/2013 privind criza financiară și insolvența unităților administrative teritoriale, cu modificările și completările ulterioare, respectiv conform Legii nr. 85/2014 privind procedurile de prevenire a insolvenței și de insolvență, cu modificările și completările ulterioare, după caz;
       2. este în stare de faliment, lichidare, are afacerile conduse de un administrator judiciar sau activităţile sale comerciale sunt suspendate ori fac obiectul unui aranjament cu creditorii sau este într-o situaţie similară cu cele anterioare, reglementată prin lege, ori face obiectul unei proceduri legale pentru declararea sa în stare de faliment, lichidare, conducerea afacerilor de un administrator judiciar sau activităţile sale comerciale sunt suspendate ori fac obiectul unui aranjament cu creditorii;
       3. nu şi-a îndeplinit obligaţiile de plată a impozitelor, taxelor şi contribuţiilor de asigurări sociale către bugetele componente ale bugetului general consolidat, și bugetului local în conformitate cu prevederile legale în vigoare în România;
       4. reprezentantul legal a suferit condamnări definitive datorate unei conduite profesionale îndreptată împotriva legii, decizie formulată de o autoritate de judecată ce are forţă de res judicata;
       5. a fost subiectul unei judecăţi de tip res judicata pentru fraudă, corupţie, implicarea în organizaţii criminale sau în alte activităţi ilegale, în detrimentul intereselor financiare ale Comunităţii Europene.

* *Se probează prin Declarația de eligibilitate a solicitantului/partenerului* (Anexa 4)

1. Reprezentatul legal al solicitantului nu este subiectul unui conflict de interese;

* *Se probează prin Declarația privind conflictul de interese* (Anexa 4)

1. Solicitantul/partenerul demonstrează capacitatea de implementare (tehnică și administrativă), prin documentele privind Unitatea de Implementare a Proiectului și celelalte documente relevante anexate.

* *Se probează cu decizia privind înfiinţarea/extinderea Unității de Implementare a Proiectului și CV-urile membrilor UIP/fișe de post pentru solicitant/partener (actualizate pentru POIM, după caz)*
* *Acord de parteneriat*
* *Act de delegare între Administrația Națională “Apele Române” și Adminstrația Bazinală de Apă pentru implementarea proiectului*

1. Solicitantul demonstrează capacitatea de cofinanțare a proiectului

* *Se probează prin bugetul aprobat al solicitantului sau documentele care atestă demararea procedurilor de includere în buget, după caz*
* *Declarația de angajament*

## 

## 2.2. Eligibilitatea proiectului

***2.2.1 Reguli privind eligibilitatea proiectelor de investiții***

Pentru a fi eligibile, proiectele promovate în cadrul acțiunilor din cadrul OS 5.1 trebuie să îndeplinească următoarele condiții:

1. Proiectul se încadrează în categoriile de acțiuni finanțabile menţionate în POIM, corespunzătoare AP 5, OS 5.1 și definite în ghidul solicitantului la secțiunea 1.3.2, este identificat și prioritizat în PMRI (în corelare cu rezultatele studiului de fezabilitate), iar perioada de implementare a proiectului se încadrează în perioada de eligibilitate (între 01.01.2014 şi 31.12.2023)

* *Se probează, după caz, prin B.3.1 și H din Cererea de finanțare și Studiul de fezabilitate*
* *Proiectul este eligibil dacă răspunsul este afirmativ la toate întrebările:*
* *pentru proiectele de tip A1. sunt analizate cu prioritate măsurile de infrastructură verde și se propun măsuri structurale doar acolo unde acestea sunt insuficiente;*
* *construcțiile noi sunt prevăzute doar în situații excepționale*
* *proiectul nu prevede construcții noi (măsură structurală) în situri Natura 2000, arii naturale protejate;*
* *se demonstrează că măsurile de reducere a riscului la inundați nu sunt împărțite artificial în proiecte mici;*
* *analiza măsurilor de infrastructură verde este cuprinzătoare, și proiectul propune măsuri integrate.*

1. În cazul proiectelor majore, acestea trebuie să se regăsească pe lista proiectelor majore din cadrul POIM

* *Se probează prin secțiunea B.1.1 din Cererea de finanțare și Tabelul 27 din POIM.*

1. Scopul şi obiectivele proiectului trebuie să fie în concordanță cu acțiunile obiectivului specific 5.1 și cu activitățile eligibile prezentate în Secțiunea 1.3 din prezentul ghid

* *Se probează, după caz, prin secțiunea B.3.1, B.4 din Cererea de finanțare, harta de localizare a proiectului*

1. Studiul de fezabilitate respectă cerințele din Ghidul Solicitantului
2. Justificarea proiectului parcurgere etapele menționate în ghid:

Justificarea și pregătirea proiectelor trebuie să se axeze pe elemente de mai jos. Justificarea va fi prezentată detaliat în studiul de fezabilitate elaborat în conformitate cu ghidul anexat (Anexa 8):

* + - 1. *Cartarea riscului de inundații în corelare cu activitățile vulnerabile*

Plecând de la hărțile de risc la inundații, în SF este prezentată suprapunerea ariei vizate în cadrul proiectului cu o zonă de risc ridicat identificată la nivelul PMRI sau acolo unde există informații noi și riscurile au fost evaluate ca urmare a unei modelări hidraulice se va prezenta dacă această zonă prezintă risc mai mare sau egal cu cel al zonelor declarate ca fiind zone cu risc potențial semnificativ la inundații în PMRI.

Se vor identifica toate sursele de risc la inundații și se va preciza dacă proiectul/opțiunea propusă atenuează/diminuează toate aceste riscuri.

În cazul în care există date privind pagubele produse în trecut se va preciza dacă opțiunea selectată va contribui la reducerea acestora.

În SF se va menționa dacă locația unde vor fi aplicate măsurile de management la inundații face parte dintr-un plan de dezvoltare a teritoriului luând în considerare hărțile de risc la inundații.

* + - 1. *Cuantificarea daunelor (costuri agregate/totale, în euro, inclusiv decese, distrugeri materiale și costurile care decurg din întreruperea activităţii economice)*

Analiza economică trebuie realizată având în vedere costurile unitare pentru construcții și costurile de mentenanță pentru întreg ciclul de viață a infrastructurii și ținând seama de beneficiile rezultate ca urmare a pagubelor evitate prin implementarea proiectului, inclusiv impactul asupra mediului.

Se va menționa dacă la nivel național este stabilită o abordare/metodologie în cazul pagubelor.

Pentru toate celulele de inundație se va realiza analiza cost-beneficiu, iar ulterior se va face o evaluare globală.

Se va preciza dacă pagubele evitate prin implementarea proiectului propus (proprietăți și infrastructură) sunt evaluate.

Analiza de senzitivitate va demonstra faptul că opțiunea selectată aduce beneficii în orice situație.

* + - 1. *Justificarea perioadei de recurență ca va fi luată în considerare, în baza unei justificări economice (costul estimat al măsurilor de prevenire a inundațiilor/daune evitate luând în considerare mai multe perioade recurență)*

Perioada de recurență care ar trebui să fie adoptată pentru standardul de proiectare a sistemului va respecta HG nr. 846/2010 pentru aprobarea Strategiei naționale de management al riscului la inundații pe termen mediu și lung. În cazul în care se propune un standard mai scăzut de proiectare (<1%) se va include o justificare completă.

Pentru standarde de proiectare >1% se va realiza o analiza cost-beneficiu incrementală a beneficiilor exprimate în pagube evitate.

Stabilirea unui standard de proiectare pentru toate celulele de inundație.

Se va preciza/verifica dacă există terenuri nedezvoltate și suprafețe agricole care au un standard specific de protecție.

* + - 1. *Proiectarea măsurilor de prevenire pe baza unui model hidromorfologic bine calibrat*

Se va demonstra faptul că măsurile propuse se bazează pe modele hidraulice și că impactul proiectului atât în amonte, cât și în aval este analizat pentru o gamă largă de probabilități privind inundațiile. Astfel se vor lua în considerare modificări privind regimul hidrologic și mecanismele de inundare.

În cazul în care există un potențial de alterare a bilanțului de sedimente și de a crea condiții pentru modificări morfologice ale cursului de apă va fi efectuată o evaluare geomorfologică.

În cazul în care este identificat impact hidraulic și hidromorfologic, se vor propune măsuri de diminuare a acestora.

În acest context se vor prezenta și analiza opțiunile alternative.

Se va menționa dacă opțiunile analizate țin cont de impactul asupra biodiveristății, în special dacă zona este într-un sit Natura 2000, și asupra stării ecologice a corpurilor de apă, și dacă se propun opțiuni alternative conform legislației europene în vigoare (ex. Directivele Habitate și Păsări, Directiva Cadru privind Apa, etc).

* + - 1. *Identificarea măsurilor adecvate de prevenire a inundațiilor, pe baza unei analize de opțiuni și a prioritizării intervențiilor specifice infrastructurii verzi*

Opțiunea viabilă și sustenabilă selectată pentru managementul riscului la inundații va fi prezentată în mod transparent. Aceasta va fi bazată pe analiza multicriterială (AMC) și criteriile naționale adaptate pentru zona care face obiectul proiectului.

Se va avea în vedere faptul că măsurile care nu sunt viabile punct de vedere tehnic, administrativ și/sau legal nu ar trebui să fie analizate înainte de AMC.

Se va prezenta procesul prin care au fost analizate și selectate măsurile pentru opțiunile propuse.

* **Fiecare opțiune va fi analizată în funcție de impactul generat** ținând seama de Directiva Cadru Apă și Directiva Păsări, respectiv Habitate, după caz.
* **Studiul de fezabilitate trebuie să demonstreze folosind modelul conceptual “source pathway receptor” faptul că sistemul nu va avea impact asupra stării corpului/corpurilor de apă sau sitului Natura 2000** și să precizeze impacturile din zona situată în aval de lucrările propuse. Se vor avea în vedere opțiuni alternative sau revizuirea opțiunilor inițiale pentru a evita sau diminua impacturile și doar în cazul în care nu se ajunge la rezultatul scontat se vor lua în considerare măsuri de atenuare.
* Se va stabili dacă investițiile propuse în cadrul proiectului pot deteriora starea/potențialul ecologic ca urmare a modificărilor de natură morfologică a corpurilor de apă sau nu conduc la îmbunătățirea potențialului ecologic.
* Pentru opțiunea selectată, se va demonstra că au fost luate în considerare opțiuni alternative care sunt superioare din punct de vedere al protecției mediului.
* Se va demonstra că procesul de verificare a opțiunilor (inclusiv opțiunile alternative) s-a bazat pe criterii abiotice legate de presiunea hidromorfologică și aspecte metodologice, așa cum sunt descrise în *Ghidul pentru aplicarea excepțiilor de la obiectivele de mediu* - Directiva Cadru Apă (2000/60/EC), articolul 4.7 - <https://circabc.europa.eu/sd/a/2a3ec00a-d0e6-405f-bf66-60e212555db1/Guidance_documentN%C2%B020_Mars09.pdf>.
* Unde este cazul, în procesul de verificare a fiecărei opțiuni se va efectua o analiză care să țină seama de Directiva Păsări și directiva Habitate, sau de specificul ariei naturale protejate.

În cazul în care investițiile propuse în cadrul proiectului pot deteriora starea/potențialul ecologic ca urmare a modificărilor de natură morfologică a corpurilor de apă sau pot conduce la deteriorarea stării/potențialului ecologic se va menționa dacă proiectul de investiții îndeplinește condițiile stabilite la articolul 4.7 Directiva Cadru Apă, respectiv articolul 2.7 Legea Apelor 107/1996 cu modificările și completările ulterioare. Astfel, se vor avea în vedere următoarele aspecte:

* + - * se vor lua toate măsurile posibile pentru a atenua impactul negativ asupra stării corpului de apă;
      * se va analiza dacă motivele care stau la baza acestor modificări sunt de interes public major și/sau beneficiile aduse mediului și societății de realizare a obiectivelor (stabilite la paragraful 1 al articolului 4 din DCA), sunt depășite de beneficiile noilor modificări sau schimbări pentru sănătatea umană, pentru menținerea securității umane sau pentru dezvoltarea durabilă;
      * beneficiile care sunt înregistrate ca urmare a acestor modificări sau schimbări aduse corpului de apă nu pot fi atinse, prin alte mijloace (opțiune superioară din punct de vedere al protecției mediului), din motive care țin de fezabilitatea tehnică sau din cauza aspecte de natură financiară.

În caz contrar, dacă nu sunt demonstrate elementele de mai sus, proiectul nu va fi promovat și nu va fi depus spre finanțare.

* + - 1. *Stabilirea, cartografierea riscului rezidual pentru situațiile cu recurență mai mare*

Se va evalua performanța proiectului propus (combinația de măsuri) luând în considerare evenimente de extreme (o creștere a debitului de cel puțin încă 20% și dacă este relevant o creștere a nivelului mării determinată de schimbările climatice).

Se vor elabora hărți privind riscurile reziduale (cu indicarea adâncimilor și extinderea zonei inundabile) și se va analiza sustenabilitatea măsurilor care formează opțiunile.

Se va evalua/preciza cum se poate adapta proiectul la efectele schimbărilor climatice, dar și la alte riscuri.

Se va demonstra faptul că riscurile reziduale și alte aspecte neprevăzute nu vor:

* + - * conduce la modificarea opțiunii propuse în cadrul proiectului preferat/opțiunii propuse în cadrul proiectului (a măsurilor selectate pentru această opțiune);
      * determina ca investițiile să cedeze în condiții de evenimente extreme;
      * împiedica măsura să fie adaptată/extinsă în viitor;
      * face ca opțiunea aleasă (proiectul preferat/prima opțiune) să devină o soluție low-regret pentru comunitatea locală (atunci când beneficiile investiției se vor manifesta în toate scenariile posibile viitoare).

În cazul în care aceste cerințe nu pot fi îndeplinite se vor identifica măsuri suplimentare pentru gestionarea riscurilor reziduale.

* + - 1. *Stabilirea măsurilor "conservative" necesare (corelarea între hărțile privind riscurile reziduale și documente de reglementare a managementului terenurilor - inclusiv a planurilor urbanistice; considerarea măsurilor/regulamentelor necesare pentru a menține, în cel mai rău caz, caracteristicile regimului scurgerii/caracteristicile bazinului hidrografic și ipotezele de calibrare utilizate pentru proiectarea măsurilor de prevenire a inundațiilor.*

Se va prezenta un rezumat al pașilor descriși mai sus, utilizând informații care rezultă din analiza cartării riscului rezidual pentru a demonstra sustenabilitatea proiectului.

Se vor preciza care sunt opțiunile ce conțin măsurile “conservative” (management natural al inundațiilor, măsuri nonstructurale) necesare pentru asigura sustenabilitatea proiectului.

Studiu de fezabilitate va include și următoarele:

- hărți ale riscului rezidual in ipoteza implementarii proiectului preferat (primei optiuni), incluzand, unde este necesar, riscul potential de rupere sau cedare a unei masuri individuale sau a intregii combinatii de masuri, daca este cazul;

- hărți de inundabilitate (flood zoning maps) - 2 variante, cu și fără structurile de apărare pentru a evidenția zonele protejate prin lucrări cu rol de apărare sau zonele care beneficiează de efectul unor lucrări de apărare (situate în amonte);

- politici/recomandări de utilizare a terenului și practici asociate pentru zonele apărate și zonele fără protecție la inundații;

- cerințele privind întreținerea/mentenanța pentru investițiile propuse a fi realizate;

- cerințele privind monitorizarea continuă hidrometrică (stații hidrometrice manuale&automate), incluzând, dacă este cazul, propuneri de extindere a sistemului de veghe hidrologică în vederea elaborării de prognoze și avertizări la inundații;

- cerințele de conservare/protecție a caracteristicilor naturale și practicilor de gestionare a terenurilor în așa fel proiectul propus încât să se atingă obiectivele PMRI.

1. Proiectul a fost dezvoltat în acord cu prevederile Directivei cadru Apă, Directivei privind Evaluarea de Impact asupra Mediului, iar impactul proiectului asupra mediului și corpului de apă este minim raportat la costuri și beneficii

* *Se probează, după caz, prin documentația de aprobare a rezultatelor evaluării impactului asupra mediului, evaluarii adecvate și ale studiilor hidromorfologice - dacă au fost solicitate de autoritățile competente de mediu și apă, precum și prin analiza de opțiuni și rezultatele analizei cost-beneficiu*

1. Activităţile proiectului nu au fost finanţate în ultimii 5 ani şi nu sunt finanţate în prezent din alte fonduri publice, altele decât ale solicitantului

* *Se probează prin declarația de eligibilitatea a solicitantului/partenerului*

1. Bugetul proiectului respectă indicațiile privind încadrarea în categoriile de cheltuieli

* *Se probează, după caz, prin secțiunea C, respectiv secțiunea G din Cererea de finanțare*

1. Imobilele pe care se vor construi/extinde/reabilita noile investiții sunt puse la dispoziția proiectului. În acest sens se va demonstra dreptul de proprietate/concesiune/superficie/dreptul de administrare asupra imobilului (teren și/sau clădire) unde se face investiția, pe o perioadă de cinci ani de la data previzionată pentru efectuarea plății finale în cadrul proiectului. Contractul de concesiune trebuie să se afle în perioada de valabilitate la momentul încheierii contractului de finanțare.

*Se probează prin:*

* *Proiect de Hotărâre de Guvern de expropiere pe circuitul de avizare - pentru terenurile unde este necesară exproprierea (la momentul depunerii aplicației de finanțare)*
* *Declarații pe proprie răspundere din partea autorităților locale/autorității responsabile privind disponibilitatea terenurilor pe care se vor construi/extinde/reabilita noile investiţii (la momentul depunerii aplicației de finanțare)*
* *Declarație pe proprie răspundere/Adeverință autorităților locale/autorității responsabile prin care se menţionează faptul că nu au fost depuse cereri de retrocedare, în conformitate cu legislaţia în vigoare şi că nu există litigii cu privire la stabilirea şi delimitarea proprietăţii (la depunerea aplicației de finanțare)*
* *Plan de amplasament vizat de OCPI pentru imobilele pe care se propune a se realiza investiţia în cadrul proiectului, plan în care să fie evidențiate inclusiv numerele cadastrale, acolo unde există (la depunerea aplicației de finanțare)*
* *Acordul proprietarilor privind dreptul de acces asupra terenurilor/punerea la dispoziția proiectului (la contractare)*
* *Oricare dintre actele admise de lege - copie act de proprietate/contract de superficie/contract de concesiune pe durata proiectului şi durata de sustenabilitate a proiectului etc. (la contractare)*
* *Hotărâri de Consiliu Local privind disponibilitatea terenurilor (la contractare)*
* *Hotărâre de Guvern privind apartenența imobilelor aferente proiectului la proprietatea publică și extras Carte Funciară (la interval de șase luni de la semnarea contractului de finanțare)*

Cerințe specifice privind terenurile supuse exproprierii:

* Pentru terenurile supuse investiției a căror expropriere este necesară în baza prevederilor Legii nr. 255/2010 privind exproprierea pentru cauză de utilitate publică necesară realizării unor obiective de interes național județean și local, solicitantul va proba:
* *La momentul depunerii cererii de finanțare prin Proiectul de Hotărâre de Guvern de declanșare a operațiunilor de expropriere inițiat de Ministerul Apelor și Pădurilor conform prevederilor Legii nr. 255/2010.*
* *La semnarea contractului de finanțare, în cazul aprobării proiectului pentru finanțare, solicitantul va proba că Hotărârea de Guvern de expropiere este aprobat.*

1. Activitățile derulate în cadrul proiectului respectă legislaţia naţională/comunitară și regulile în domeniul egalităţii de şanse, dezvoltării durabile, achiziţiilor publice (inclusiv dacă sunt incluse activităţi care au fost demarate anterior depunerii proiectului), informării şi publicităţii şi ajutorului de stat

* *Se probează prin declarația de eligibilitate a solicitantului/partenerului*
* *Se probează prin secțiunile B.3.1, C.2, H. din Cererea de finanțare*
* *Secțiunea MySMIS Principii orizontale*

1. Proiectul include descrierea clară a legăturii cu alte finanțări sau alte proiecte finanțate din fonduri comunitare sau naționale

* *Se probează prin declarația de eligibilitate a solicitantului/partenerului*
* *Se probează prin secțiunea G din Cererea de finanțare*
* *Secțiunea My SMIS Finanțările anterioare/solicitate*

1. Dacă proiectul conţine investiţii realizate înainte de depunerea cererii de finanţare, acestea au fost verificate din punct al legislaţiei în vigoare privind achiziţiile publice şi au fost formulate concluzii care permit acceptarea proiectului ca fiind eligibil cu sau fără condiţii

* *Conform documentului elaborat de Serviciul de Achiziţii din cadrul AM POIM care vizează verificarea dosarului de achiziţie publică depus de către solicitant*

1. În cazul proiectelor vizând promovarea ITI Delta Dunării (după caz), localizarea proiectelor trebuie fie în aria geografică a ITI

*Se probează prin secțiunea B.3.1 din Cererea de finanțare și prin avizul de conformitate privind strategia ITI a Asociației de Dezvoltare Intercomunitară pentru ITI Delta Dunării*

***2.2.2 Reguli privind eligibilitatea proiectelor de dezvoltare a capacității de gestionare a riscului la inundații***

În vederea obținerii finanțării din POIM, beneficiarii trebuie să depună Cereri de Finanțare, conform modelului din Anexa 1.a. Pentru a fi eligibile spre finanțare, proiectele de sprijin privind pregătirea proiectelor de investiții trebuie să îndeplinească următoarele condiții:

1. Proiectul se încadrează în categoriile de acțiuni finanțabile menţionate în POIM și în categoriile de proiecte menționate în Ghidul Solicitantului, corespunzătoare AP 5, OS 5.1, iar perioada de implementare a proiectului se încadrează în perioada de eligibilitate (între 01.01.2014 şi 31.12.2023).

* *Se probează prin secțiunile Obiectivele proiectului* *și Activități Previzionate din cererea de finanțare (Anexa 1.a)*

1. Scopul şi obiectivele proiectului trebuie să fie în concordanță cu acțiunile obiectivului specific 5.1 și cu activitățile eligibile prezentate în Secțiunea 1.3 din prezentul ghid

* *Se probează prin secțiunea Obiectivele proiectului* *și din Cererea de finanțare (Anexa 1.a)*

1. Activităţile proiectului nu au fost finanţate în ultimii 5 ani şi nu sunt finanţate în prezent din alte fonduri publice, altele decât ale solicitantului

* *Se probează prin declarația de eligibilitatea a solicitantului și conform secțiunii Finanțări anterioare/solicitate*

1. Bugetul proiectului respectă indicațiile privind încadrarea în categoriile de cheltuieli eligibile

* *Se probează prin secțiunea Buget din Cererea de finanțare (Anexa 1.a)*

1. Proiectul respectă legislaţia în domeniul egalităţii de şanse și politicii nediscriminatorii, dezvoltării durabile, achiziţiilor publice, informării şi publicităţii, ajutorului de stat (politici europene şi teme orizontale[[3]](#footnote-3))

* *Conform declarației de eligibilitate a solicitantului și secțiunea My SMIS Principii orizontale*

1. Proiectul include descrierea clară a legăturii cu alte finanțări sau alte proiecte finanțate din fonduri comunitare sau naționale

* *Se probează prin declarația de eligibilitatea a solicitantului și secțiunea Finanțări anterioare*

1. Dacă proiectul conţine activități realizate înainte de depunerea cererii de finanţare, acestea au fost verificate din punct al legislaţiei în vigoare privind achiziţiile publice şi au fost formulate concluzii care permit acceptarea proiectului ca fiind eligibil cu sau fără condiţii.

* *Conform documentului elaborat de Serviciul Verificare Achiziţii Publice din cadrul AM POIM care vizează verificarea dosarului de achiziţie publică depus de către solicitant*

## 2.3. Eligibilitatea cheltuielilor

**Baza legală:**

* Regulamentul (UE, EURATOM) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020;
* Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului;
* Regulamentul (UE) nr. 1300/2013 al Parlamentului European și al Consiliului din 17 decembrie 2013 privind Fondul de Coeziune și de abrogare a Regulamentului (CE) nr. 1084/2006,
* Hotărârea nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020
* Legislația națională și europeană în vigoare la data semnării contractului de finanțare;
* Instrucțiunile AM, pentru contractele de finanțare semnate după data (publicării) acestora.

Pentru a fi eligibile în vederea finanţării prin POIM, toate cheltuielile trebuie să fie defalcate în bugetul cererii de finanțare, să respecte prevederile Hotărârii Guvernului nr. 399/2015, să corespundă obiectivelor POIM şi să fie incluse în Cererea de finanţare aprobată.

Pentru a fi rambursată, o cheltuială trebuie să îndeplinească în mod cumulativ următoarele condiţii, conform HG nr. 399/2015:

* 1. să fie angajată de către beneficiar şi plătită de acesta în condiţiile legii între 1 ianuarie 2014 şi 31 decembrie 2023;
  2. să fie însoţită de facturi emise în conformitate cu prevederile legislaţiei naţionale sau a statului în care acestea au fost emise ori de alte documente contabile pe baza cărora se înregistrează obligaţia de plată şi de documente justificative privind efectuarea plăţii şi realitatea cheltuielii efectuate, pe baza cărora cheltuielile să poată fi verificate/controlate/auditate, cu respectarea prevederilor art. 131 alin. (2) şi (4) din Regulamentul (UE) nr. 1303/2013;
  3. să fie în conformitate cu prevederile programului;
  4. să fie în conformitate cu contractul/decizia/ordinul de finanţare, încheiat între autoritatea de management şi beneficiar, cu respectarea art. 65 alin. (11), art. 70, art. 71, art. 125 alin. (1) şi art. 140 din Regulamentul (UE) nr. 1303/2013;
  5. să fie rezonabilă şi necesară realizării operaţiunii;
  6. să respecte prevederile legislaţiei Uniunii Europene şi naţionale aplicabile;
  7. să fie înregistrată în contabilitatea beneficiarului, cu respectarea prevederilor art. 67 din Regulamentul (UE) nr. 1303/2013.

În plus, o cheltuială este eligibilă dacă:

* activitățile proiectului pentru care se rambursează cheltuiala nu au fost finanțate, în ultimii 5 ani înainte de data depunerii cererii de finanțare, din fonduri publice, altele decât fondurile proprii ale beneficiarului

Cheltuielile identificate de beneficiar vor fi încadrate pe categoriile de cheltuieli din Anexa 6.

În cadrul OS 5.1, nu sunt eligibile următoarele tipuri de cheltuieli (în conformitate cu prevederile art. 13, lit. h):

* cheltuieli aferente contribuției în natură
* cheltuieli cu amortizarea
* cheltuieli cu achiziția imobilelor deja construite
* cheltuieli de leasing
* cheltuieli cu închirierea, altele decât cele prevăzute la cheltuielile generale de administrație
* cheltuieli cu achiziția de mijloace de transport pentru UIP
* cheltuieli generale de administrație

***Prevederi privind TVA***

**Baza legală:**

* HG nr. 399/27 mai 2015 privind regulile de eligibilitate a cheltuielilor efectuate în cadrul operaţiunilor finanţate prin Fondul European de Dezvoltare Regională, Fondul Social European şi Fondul de Coeziune 2014-2020
* Ordinul nr. 1.425/8 august 2016 pentru aprobarea Instrucţiunilor de aplicare a prevederilor art. 12 din Hotărârea Guvernului nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul European de Dezvoltare Regională, Fondul Social European şi Fondul de Coeziune 2014-2020

Pentru a fi eligibilă, cheltuiala cu taxa pe valoarea adăugată trebuie să fie aferentă unor cheltuieli eligibile efectuate în cadrul proiectelor finanţate din fonduri.

Cheltuiala cu taxa pe valoarea adăugată este eligibilă dacă este nerecuperabilă, potrivit legii, cu respectarea prevederilor art. 69 alin. (3) lit. c) din Regulamentul (UE) nr. 1303/2013.

***Implementarea financiară a proiectului***

**Baza legală:**

* **Ordonanţa de urgenţă a guvernului nr. 40/2015 privind gestionarea financiară a fondurilor europene pentru perioada de programare 2014-2020**

Implementarea financiară se face prin mecanismul rambursării cheluielilor efectuate sau prin cel al decontării cererilor de plată așa cum prevede OUG 40/2015. Obligaţiile beneficiarului şi ale AM referitor la plăţi sunt detaliate în conţinutul contractului de finanţare.

* **Mecanismul rambursării cheltuielilor efectuate**

Implică transmiterea de către beneficiari a unor cereri de rambursare în care sunt solicitate la rambursare cheltuieli care au fost efectate și pentru care sunt atașate dovezi ale efectuării cheltuielilor.

Beneficiarii au obligaţia de a depune la autoritatea de management cereri de rambursare pentru cheltuielile efectuate care nu au fost incluse în cereri de rambursare aferente unor cereri de plată sau a unor cereri de rambursare aferente unor cereri de prefinanțare, în termen de maxim 3 luni de la efectuarea acestora.

În termen de maximum 20 de zile lucrătoare de la data depunerii de către beneficiar la autoritatea de management (direcțiile teritoriale), a cererii de rambursare întocmite conform contractului de finanţare, autoritatea de management autorizează cheltuielile eligibile cuprinse în cererea de rambursare și efectuează plata sumelor autorizate în termen de 3 zile lucrătoare de la momentul de la care autoritatea de management dispune de resurse în conturile sale. După efectuarea plății, autoritatea de management notifică beneficiarilor plata aferentă cheltuielilor autorizate din cererea de rambursare.

Pentru depunerea de către beneficiar a unor documente adiţionale sau clarificări solicitate de autoritatea de management, termenul de 20 de zile lucrătoare poate fi întrerupt fără ca perioadele de întrerupere cumulate să depăşească 10 zile lucrătoare.

În cazul aplicării unor reduceri procentuale de către autorităţile de management în conformitate cu art. 6 alin. (3) din OG nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, notificarea beneficiarilor privind plata cheltuielilor aferente autorizate se va realiza în termen de maximum 10 zile lucrătoare de la efectuarea plăţii.

În cazul ultimei cereri de rambursare depuse de beneficiar în cadrul proiectului, termenul de 20 de zile lucrătoare poate fi prelungit cu durata necesară efectuării tuturor verificărilor procedurale specifice autorizării plăţii finale, dar nu mai mult de 90 de zile.

Nedepunerea de către beneficiar a documentelor sau clarificărilor solicitate în termenul prevăzut în contractul de finanțare atrage respingerea, parţială sau totală, după caz, a cererii de rambursare.

***Proiecte generatoare de venituri***

Proiectele generatoare de venituri au ca baza legală prevederile art. 61 din Regulamentul General nr. 1303/2013 stabilind prevederile generale privind Fondul European pentru Dezvoltare Regională, Fondul Social European şi Fondul de Coeziune, Fondul European Agricol pentru Dezvoltare Rurală și Fondul European pentru Pescuit și Afaceri Maritime.

Conform prevederilor art. 61 alin. 1 din Regulamentul General nr. 1303/2013 “venituri nete” înseamnă intrările de numerar plătite direct de utilizatori pentru bunurile sau serviciile din cadrul operațiunii, cum ar fi taxele suportate direct de utilizatori pentru utilizarea infrastructurii, vânzarea sau închirierea de terenuri sau clădiri ori plățile pentru servicii, minus eventualele costuri de funcționare și de înlocuire a echipamentelor cu durată scurtă de viață, suportate pe parcursul perioadei corespunzătoare.

Cheltuielile eligibile ale operațiunii care urmează a fi cofinanțată din resursele fondurilor ESI se reduc în prealabil în funcție de potențialul operațiunii de a genera venituri nete pe parcursul unei perioade de referință specifice care acoperă atât implementarea operațiunii, cât și perioada ulterioară finalizării acesteia.

Principiul proiectelor generatoare de venituri se aplică doar proiectelor de peste 1.000.000 euro.

Metoda de calculare a venitului net actualizat al operaţiunilor generatoare de venituri nete se va face potrivit articolului 15 din Regulamentul Delegat (UE) nr. 480/2014 al Comisiei din 3 martie 2014 de completare a Regulamentului (UE) nr. 1303/2013 al Parlamentului European și al Consiliului de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime.

În scopul aplicării metodei menționate la articolul 61 din Regulamentul (UE) nr. 1303/2013, venitul net actualizat al operațiunii se calculează prin deducerea costurilor actualizate din veniturile actualizate și, dacă este cazul, prin adăugarea valorii reziduale a investiției.

Venitul net actualizat al unei operațiuni se calculează pe o perioadă de referință specifică aplicabilă sectorului operațiunii respective. Perioada de referință include perioada de implementare a operațiunii.

Veniturile și costurile se determină prin aplicarea metodei incrementale bazate pe o comparație între veniturile și costurile din scenariul cu noua investiție și veniturile și costurile din scenariul fără noua investiție. În cazul în care o operațiune constă într-un activ nou, veniturile și costurile sunt cele ale noii investiții.

În cazul în care taxa pe valoarea adăugată nu este un cost eligibil în conformitate cu articolul 69 alineatul (3) litera (c) din Regulamentul (UE) nr. 1303/2013, calculul venitului net actualizat se bazează pe cifre care exclud taxa pe valoarea adăugată.

***Mecanismul cererii de plată şi prefinanţarea nu se aplică, întrucât solicitantul se încadrează în categoria solicitanţilor eligibili reglementaţi prin art. 6, alin (3) din OUG nr. 40/2015.***

# Capitolul 3. Indicații Specifice Privind Completarea Cererii De Finanțare Și Pregătirea Proiectelor

În vederea accesării finanțării, pentru proiectele de preveneire a riscului la inundații sau cele care promovează măsuri care asigură eficacitatea intervențiilor de prevenire a inundațiilor, beneficiarii trebuie să parcurgă următoarele etape:

* **Etapa I - Depunerea unei fișe de proiect**
* **Etapa II - Completarea și depunerea cererii de finanțare**

Pentru celelalte tipuri de acțiuni, promovarea proiectului se va face prin depunerea cererii de finanțare, depunerea fișei de proiect fiind opțională.

## 3.1. Completarea fișei de proiect

Fișa de proiect (Anexa 1.b) cuprinde informații succinte atât despre beneficiar, cât și despre acțiunile și rezultatele proiectului propus.

Fișa de proiect se va depune într-un exemplar (fie prin poștă cu confirmare de primire, fie înregistrată la registratură) la sediul AM POIM.

Fișele de proiect vor fi evaluate la nivelul AM POIM, urmărindu-se încadrarea în categoria beneficiarilor în tipul de solicitanți eligibili, modul în care rezultatele proiectului conduc la atingerea obiectivelor programului, precum și sustenabilitatea activităților propuse.

**Atenție!**

Fișele de proiect nu se punctează, ci stabilesc admisibilitatea proiectului pentru etapa de completare a cererii de finanțare, dacă proiectul nu are deja un studiu de fezabiliate matur.

Rezultatele evaluării fișelor de proiect vor fi comunicate beneficiarului în scris, vor conține recomandări pentru completarea cererii de finanțare.

Pentru propunerile de proiecte admise în această fază se va depune cererea de finanțare propriu-zisă, fie de dezvoltarea capacității de gestionare a riscului la inundații, inclusiv asistență tehnică pentru pregătirea proiectului, fie pentru lucrări de investiții.

**Atenție!**

Rolul fișelor de proiect este acela de a sprijini beneficiarul în înțelegerea cerințelor din ghidul solicitantului și elaborarea unui proiect matur, care să întrunească condițiile minime pentru obținerea finanțării.

## 3.2. Modalitatea de completare a Cererii de finanțare

Pentru a propune un proiect în vederea finanţării, solicitantul trebuie să completeze o **Cerere de finanţare**. Elaborarea Cererii de Finanțare se va face conform modelului din Anexa 1.a. Aceasta se va transmite prin sistemul informatic MySMIS 2014, împreună cu toate anexele solicitate.

Proiectele din cadrul OS 5.1 se supun procedurii de pregătire a portofoliului, cu sprijinul AM POIM și JASPERS, după caz. Pentru etapa de pregătire a portofoliului de proiecte, proiectul se va depune la AM POIM în format electronic, pe CD.

Pentru proiectele finanțate în cadrul AP 5, OS 5.1 solicitantul va întocmi Cererea de finanţare şi toate anexele acesteia, conform Anexei 1.a. Dacă proiectul este major (valoarea costurilor totale eligibile depășesc 50 milioane euro), cererea de finanțare se completează ca regulă, în limba engleză (aceasta urmând a fi tradusă ulterior în limba română). Încărcarea cererii în MySMIS2014, respectiv transmiterea oficială a proiectului spre analiză și aprobare, se va face în limba română.

Proiectele identificate de investiții și de pregătire a acestora din cadrul OS 5.1 vor fi sprijinite de către AM POIM împreună cu JASPERS în procesul de pregătire, până când ating pragul de maturitate minim acceptabil pentru a fi promovate spre finanţare. Procesul de pregătire este un proces iterativ, care se finalizează prin acordul factorilor implicați (notă de aprobare din partea Serviciului de Programare și Pregătire Proiecte din cadrul AM POIM și acord JASPERS) asupra gradului de maturitate a proiectului. În cazul în care beneficiarii nu răspund la timp solicitărilor de clarificare transmise de AM/JASPERS, AM POIM își rezervă dreptul de a diminua finanțarea solicitată sau chiar să elimine proiectul din lista propusă spre finanțare.

Completarea Cererii de finanţare în mod clar şi coerent va facilita procesul de evaluare. În acest scop, este necesar ca solicitantul să furnizeze informaţiile într-o manieră concisă, dar completă, să prezinte date relevante pentru înţelegerea proiectului, acţiunile concrete propuse în proiect, indicând clar legătura cu obiectivele şi scopul proiectului, să cuantifice pe cât posibil rezultatele, beneficiile şi costurile proiectului, să prezinte un calendar realist de implementare etc.

Anexele care sunt incomplete, ilizibile sau care nu sunt semnate şi datate vor duce la respingerea proiectului, acesta trebuind redepus.

**3.3. Înregistrarea solicitantului în sistem**

Înainte de demararea completării conținutului cererii de finanțare, solicitanții au obligația înregistrării în sistem, conform indicațiilor furnizate pe site-ul [www.fonduri-ue.ro](http://www.fonduri-ue.ro).

Odată cu înregistrarea solicitantului, este necesară completarea tuturor câmpurilor, întrucât informațiile din această secțiunea sunt esențiale pentru evaluarea eligibilității solicitantului sau pentru evaluarea tehnico-economică.

Astfel, la secțiunea solicitant se vor regăsi următoarele informații:

* Date de identificare (denumire, tip - se va selecta dintr-un nomenclator, caracterul de IMM, cod fiscal, cod CAEN principal - dacă o entitate nu are cod CAEN, îl va selecta pe cel mai apropiat de domeniul de activitate, numărul. de înregistrare și registrul unde este înregistrată entitatea, data înființării, înregistrare în scop de TVA, entitate de drept publica sau nu)
* Reprezentant legal (funcție, nume, prenume, data nașterii, CNP, date de contact)
* Sediul social
* Date financiare:
  + conturi bancare
  + exerciții financiare (moneda, dată începere, dată de încheiere, număr mediu de salariați, cifră de afaceri, active totale, venituri totale, capital social subscris, capital social propriu, profit net, profit în exploatare, venituri cercetare, cheltuieli cercetare)

*Notă: completarea acestor informații este necesară pentru a stabili eligibilitate solicitantului; este necesară citirea cu atenție a ghidului solicitantului pentru cerințele legate de exercițiile financiare (pentru anumite apeluri este suficientă completarea informației pentru un singur exercițiu financiar, pentru altele sunt necesare trei exerciții financiare).*

* Finanțări:
  + Asistență acordată anterior, unde se completează cu informații privind proiectele derulate anterior de către solicitant, încheiate sau aflate în derulare
  + Asistență solicitată, unde se completează cu informații privind proiectele depuse pentru obținerea de finanțare pe alte programe

*Notă: informațiile nu trebuie să se limiteze la programele/proiectele finanțate din fonduri europene structurale și de investiții, ci la toate tipurile de finanțări*

* Descrierea grupului (NA pentru OS 5.1).

*Notă: această informație este necesară pentru a verifica întreprinderile legate și caracterul acestora în funcție de acționariat (a se vedea ghidul ”Noua definiţie a IMM-urilor - Ghidul utilizatorului şi model de declaraţie”). Chiar dacă în cadrul unui anumit obiectiv specific informația nu este relevantă, este posibil ca solicitantul să solicite finanțări pe alte domenii/programe operaționale unde această informație este esențială pentru stabilirea eligibilității*

**3.4. Completarea cererii de finanțare**

**Atenție!**

În cazul în care beneficiarul nu semnează în timp de trei ani nici un contract de lucrări, contractul de finanțare poate fi reziliat în condițiile prevederilor art. 102, alin. (3) din Regulamentul nr. 1303/2013.

Pentru evaluarea cererii de finanțare, aceasta se va completa conform indicațiilor de mai jos și vor fi anexate documentele menționate mai jos:

***3.4.1 Justificarea proiectului***

Cererea de finanțare va justifica necesitatea investiției, după caz, fie din perspectiva prevenirii și reducerii consecințelor inundațiilor asupra activităților socio-economice, a vieții și sănătății oamenilor și a mediului, fie din perspectiva reducerii efectelor negative ale altor fenomene determinate de schimbările climatice, cum ar fi eroziunea costieră. Cererea de finanțare va conține un sumar al elementelor de justificare detaliate în studiul de fezabilitate (Anexa 8), și prezentate mai jos.

*Prevenirea inundațiilor*

Proiectele de prevenire a riscului la inundații vor fi justificate astfel prin:

* Planurile de Management al Riscului la Inundații elaborate conform Directivei privind Inundațiile,
* Strategia Naţională a României privind Schimbările Climatice 2013-2020 și Planul de acțiune pentru adaptarea la schimbările climatice.

Fiecare proiect va prezenta corelarea măsurilor cuprinse în PMRI și în Planul de Management al Bazinului Hidrografic.

Investițiile propuse prin POIM vor promova soluții orientate spre serviciile oferite de ecosisteme, investițiile în infrastructura verde aferentă fiind eligibilă din bugetul proiectelor. La nivelul fiecărui proiect se va realiza o analiză în scopul identificării celor mai potrivite soluţii din punct de vedere al serviciilor ecosistemice, care să răspundă nevoilor de prevenire și protecție.

Vor fi explicate toate opțiunile existente, cu explicarea detaliată a necesității investițiilor din punct de vedere a conformității cu cerințele documentelor strategice din domeniu, precum și complementaritatea cu investițiile finanțate prin alte programe (ex. POS Mediu 2007-2013 pentru WATMAN sau cele finanțate de IGSU în cadrul OS 5.2). Totodată, este necesară efectuarea unei analize comparative atât cu investițiile prevăzute în proiectul WATMAN - sistem informațional pentru managementul integrat al apelor - Etapa I, cât și cu cele care urmează a fi propuse în proiectul național WATMAN - etapa II, pentru a fi evitată orice posibilă dublă finanțare.

*Eroziune costieră*

Justificarea proiectelor privind prevenirea eroziunii costiere se vor realiza pe baza Master Planului Integrat pentru gestiunea Zonei Costiere a Mării Negre, în corelare cu intervențiile derulate în perioada 2007-2013 cu cele identificate în Master Planul privind “Protecţia şi Reabilitarea zonei costiere” și investițiile în continuare necesare conform Master Planului.

Indicatorii de realizare imediată stabiliți prin POIM se vor regăsi în proiectele propuse. Fiecare proiect va demonstra contribuția la indicatorul de realizare al programului pentru OS 5.1. Prin Studiul de fezabilitate și cererea de finanțare se vor propune indicatorii specifici proiectului, în funcție de tipul de investiție vizat.

Totodată, se va face o analiză a indicatorilor de mediu din Raportul de Mediu al POIM și se va justifica aplicabilitatea indicatorilor de mediu la proiectul propus.

***3.4.1.1 Studiul de fezabilitate (pentru proiectele de investiții)***

Studiul de fezabilitate se va elabora și în conformitate cu ghidul anexat (Anexa 8), care are la bază structura din HG 907/2016, dar este adaptat specificului proiectelor de inundații. Studiul de fezabilitate va fi atașat ca documentație suport și constă în studii tehnice, financiare şi instituţionale, reprezentând un concept preliminar necesar pregătirii cererii de finanţare pentru proiectele de investiții, detaliate în funcție de specificul tipului de investiții.

Studiul de fezabilitate va include o comparație a soluţiilor alternative în vederea asigurării alegerii soluţiilor celor mai eficiente din punct de vedere al costurilor și va justifica necesitatea investiției din perspectiva îmbunătățirii și reducerii efectelor negative produse de schimbările climatice.

Studiul de fezabilitate va prezenta și soluțiile pentru asigurarea sustenabilității investiției, atât pentru măsurile de infrastructură verde și alte măsuri non-structurale, cât și pentru cele structurale, în cazul în care acestea sunt propuse prin proiect.

Acesta trebuie întocmit potrivit cerinţelor directivelor şi legislaţiei românești în domeniu, precum și a cerințelor Cererii de finanțare din Regulamentul nr. 207/2015 (pentru proiectele majore) și a tuturor documentelor programatice disponibile pentru perioada 2014-2020.

Pentru proiectele majore, se va face o analiză privind integrarea aspectelor privind schimbările climatice și reziliența la dezastre în selectarea opțiunilor, în special pentru lucrările de infrastructură unde studiul de fezabilitate și opțiunile analizate pot fi influențate de schimbările climatice sau factori de risc, conform indicațiilor de mai jos.

În etapa de elaborare a studiului de fezabilitate și a analizei opțiunilor se vor lua în considerare și aspectele privind adaptarea la schimbările climatice și atenuarea efectelor acestora și rezistența în fața dezastrelor.

**Ca urmare acest impact se va reflecta în acordul/avizul de mediu și autorizațiile de mediu.**

Pentru proiectele de prevenire a riscului la inundații, studiile de fezabilitate vor fi elaborate la nivel bazin hidrografic sau unde este cazul la nivel inferior, cu integrarea în ansamblul măsurilor de prevenire a inudațiilor prevăzute în PMRI.

În cazul în care studiul de fezabilitate nu acoperă întreg bazinul hidrografic se prezintă etapizarea modului de implementare a măsurilor din PMRI și justificările aferente acesti etapizări.

În elaborarea studiul de fezabilitate vor fi implicați, încă din stadiu incipient, factorii de interes relevanți, în special a administratorilor/custozilor ariilor naturale protejate.

**Analiza de opțiuni**

Analiza de opțiuni trebuie să ia în considerare următoarele aspecte:

* + - 1. Analiza comparativă a diverselor opțiuni privind utilizarea măsurilor de infrastructură verde raportat la pagubele economice evitate la nivelul fiecărei măsuri. Cuantificarea va lua în calcul inclusiv cuantificarea deceselor, în corelare cu *Metodologia de evaluare unitară a riscurilor și de integrare a evaluărilor de risc sectoriale*, elaborată de IGSU.
      2. Analiza opțiunilor din perspectiva impactului schimbărilor climatice asupra măsurilor propuse și a altor riscuri, luând în considerare faptul că proiectele propuse sunt cu precădere ”*Proiecte de adaptare la schimbările climatice*”, respectiv acele proiecte care au ca principal obiectiv reducerea vulnerabilității la riscurile induse schimbările climatice, cum sunt proiectele de prevenire a inundațiilor.

În cadrul aplicațiilor de finanțare pentru proiectele majore trebuie completată secțiunea F - *Analiza impactului asupra mediului, ținând cont de nevoile de adaptare la schimbările climatice și de atenuarea efectelor acestora, precum și rezistența în fața dezastrelor,* menționându-se importanța introducerii elementelor cu privire la posibilele efecte ale schimbărilor climatice încă de la începutul elaborării analizei de opțiuni.

Prin neluarea în considerare a schimbărilor climatice, se pot înregistra următoarele efecte:

* vor afecta performanța operațională, financiară, de mediu și socială a activelor fixe majore și a infrastructurii, ducând la deteriorarea activelor și reducerea duratei de viață a acestora, creșterea cheltuielilor de operare și generare de noi cheltuieli de investiții, pierderea unor venituri, modificări în cererea unor bunuri și servicii și creșterea costurilor de asigurare sau a indisponibilitatea posibilității de asigurare pentru anumite riscuri.
* vor interacționa cu ceilalți factori de risc de la nivelul proiectului

De asemenea, este foarte important ca pentru zonele vulnerabile (de exemplu zonele expuse la inundații, temperaturi extreme, alunecări de teren) să se realizeze modelări și previziuni (probabilitatea producerii evenimentelor de risc/severitatea acestora) și să se ia în calcul impactul acestor factori asupra propunerilor de investiții. Scopul acestora este de a defini și implementa modificări în definirea și proiectarea investițiilor (opțiuni de adaptare) cu avantaje atât în condițiile date de climă, cât și prin luarea în considerare a schimbărilor climatice viitoare.

A fost precizat faptul că este deosebit de important ca toate informațiile și opțiunile referitoare la factorii de risc privind schimbările climatice, precum și măsurile de adaptare și rezistența în fața dezastrelor să fie menționate și detaliate în cadrul analizei de opțiuni, analizei economice, analizei de risc și senzitivitate. Toate informațiile prezentate trebuie să fie clare, să aibă continuitate și să se reflecte în costul investițiilor și în costurile de operare.

Etapele care trebuie parcurse sunt:

* 1. *Analiza de senzitivitate*

Această analiză a proiectului se va realiza la diverse riscuri generate de schimbările climatice (temperatura anuală/sezonală/lunară; valorile extreme ale temperaturilor - frecvență și magnitudine, media anuală/sezonală/lunară a căderilor de ploaie - frecvență și magnitudine, viteza medie și maximă a vântului, umiditatea radiația solară), precum și la riscurile secundare (nivelul mării, temperatura apei/mării, disponibilitatea apei, frecvența furtunilor, inundații, furtunile de nisip, eroziunea costieră și eroziunea solului/alunecările de teren/avalanșe, salinitatea solului, calitatea aerului, focurile de păduri, efectul încălzirii urbane, majorarea perioadei anotimpurilor).

Analiza de senzitivitate, care poate fi ridicată, medie sau inexistentă trebuie realizată din următoarele patru perspective:

* Senzitivitatea activelor
* Senzitivitatea intrărilor (apă, energie, altele)
* Senzitivitatea ieșirilor (produselor, pieței, cererii consumatorilor)
* Senzitivitatea conexiunilor de transport

Dacă analiza de senzitivitate indică un nivel ridicat sau mediu asupra unei dintre cele patru perspective, se trece la evaluarea expunerii la riscurile respective și la analiza finală de vulnerabilitate.

* 1. *Evaluarea expunerii la diverse riscuri*

Aceasta se realizează atât pe baza datelor spațiale disponibile privind situația actuală și datele istorice privind riscurile pentru care a fost stabilită necesitatea acestei evaluări, ca de ex.: hărți privind riscul la inundații, hărțile privind temperaturile extreme sau valurile de căldură, hărțile privind riscul la furtuni etc., cât și pe modele de proiecție a evoluției viitoare pentru riscurile analizate pe durata de viață a proiectului (30-50 de ani). Pentru modelele utilizate se vor prezenta și incertitudinile privind modelarea (modelele de temperatură, precipitații, emisii, hidrologice etc.). Este important ca în etapele de prefezabilitate, alegerea locației proiectului și fezabilitatea să fie luate în considerare aceleași modele pentru a asigura consecvența în abordare.

* 1. *Analiza de vulnerabilitate*

Aceasta se realizează prin combinarea gradului de senzitivitate (S) cu gradul de expunere (E), în cadrul unei matrice pentru fiecare risc, care stabilește nivelul de vulnerabilitate (nu există, mediu sau mare).

**V=S\*E**

* 1. *Evaluarea riscurilor*

Aceasta se va realiza pentru riscurile identificate în primele trei etape pentru care proiectul are un nivel ridicat sau mediu de vulnerabilitate. Evaluarea riscurilor permite aprofundarea relației ”cauze-efecte” între riscuri și componentele proiectului (tehnice, sociale, ecologice, financiare etc.). Analiza de risc de înalt nivel implică o analiza calitativă a riscurilor (bazată pe judecata experților pentru identificarea hazardelor, consecințelor și riscurilor cheie asociate) și analiza detaliată a riscurilor, respectiv o analiză cantitativă, bazată pe modelare.

* 1. *Identificarea opțiunilor de adaptare*

În cadrul acestei etape sunt identificate măsurile de adaptare necesare pentru a diminua vulnerabilitatea proiectului la riscurile identificate și evaluate în etapele anterioare. Măsurile de adaptare se identifică cu sprijinul unor seminarii corelate cu exemple de bune practică în domeniu, iar odată măsurile idnetifică, se realizează o listă scurtă a acestora pe baza unei analiza calitative și sunt selectate acele măsuri care sunt viabile din punct de vedere ecologic, social, tehnic și legal. Acestea sunt evaluate și din punct de vedere al momentului când pot fi implementate și sunt raportate și la obiectivele proiectului.

* 1. *Evaluarea opțiunilor de* adaptare

În această etapă, măsurile de adaptare sunt introduse în evaluare la nivelul analizei cost-beneficiu.

* 1. *Integrarea acțiunilor de adaptare în proiect*

Pe baza evaluării opțiunilor de adaptare, se vor lua deciziile de modificare a proiectului tehnic și introducerea acestora în procedurile de achiziție publică și se va stabili un plan și responsabili pentru monitorizarea implementării măsurilor și răspuns.

Metodologia detaliată este prezentată în documentul Comisiei Europene ”Guidelines for Project Managers: Making vulnerable investments climate resilient”, disponibilă la următoarea adresă:

<http://ec.europa.eu/clima/policies/adaptation/what/docs/non_paper_guidelines_project_managers_en.pdf>

***3.4.1.2 Analiza Cost Beneficiu***

Cerinţa minimă a proiectelor finanțate din fonduri publice este ca proiectele să fie durabile pe durata lor de existenţă economică, adică să asigure un flux de venituri suficient pentru a acoperi costurile de operare şi întreţinere. Totodată, prin estimarea costurilor și veniturilor, analiza financiară a unui proiect are ca scop estimarea nivelului grantului necesar pentru ca proiectul să devină viabil din punct de vedere financiar.

Analiza Cost Beneficiu trebuie să fie elaborată în conformitate cu cerințele Ghidului privind Analiza Cost Beneficiu al Comisiei Europene (“Guide to Cost-benefit Analysis of Investment Projects - Economic appraisal tool for Cohesion Policy 2014-2020”), document care poate fi găsit la adresa <http://ec.europa.eu/regional_policy/sources/docgener/studies/pdf/cba_guide.pdf> și cu prevederile *Regulamentului nr. 207/2015 de stabilire a normelor detaliate de punere în aplicare a Regulamentului (UE) nr. 1303/2013 al Parlamentului European și al Consiliului în ceea ce privește modelele pentru raportul de progres, transmiterea informațiilor privind un proiect major, planul de acțiune comun, rapoartele de implementare pentru obiectivul privind investițiile pentru creștere economică și locuri de muncă, declarația de gestiune, strategia de audit, opinia de audit și raportul anual de control și în ceea ce privește metodologia de realizare a analizei cost-beneficiu.* Complexitatea ACB va fi definită în funcție de tipul și amploarea investițiilor.

Componentele analizei cost-beneficiu sunt:

1. Analiza financiară
2. Analiza economică
3. Evaluarea riscului și analiza de senzitivitate

***3.4.1.3 Analiza Instituțională***

Scopul elaborării analizei instituţionale este de a asigura existenţa unui cadru instituţional solid pentru o implementare adecvată a proiectelor, precum și exploatarea eficientă după încheierea proiectelor, în special asigurarea sustenabilității investițiilor prin bugetele publice sau surse atrase. Vor fi detaliate responsabilitățile instituționale între principalii actori implicați în implementarea proiectelor și modul de folosire ulterior.

Se va descrie relația instituțională, atribuțiile și fluxurile documentare și financiare între Ministerul Apelor și Pădurilor în calitate de coordonator al Planurilor de Management al Riscului la Inundații și lider de proiect cu structurile de implementare identificate ca partener, în funcție de măsurile identificate în cadrul PMRI și al proiectului.

Relația instituțională între MAP și parteneri va fi stabilită în cadrul unui acord de parteneriat care va preciza activitățile și atribuțiile fiecăruia. La nivelul proiectului va fi constituit o Unitate de Implementare a Proiectului, care trebuie să aibă la dispoziţie resurse umane şi materiale suficiente.

***3.4.1.4 Evaluarea Impactului asupra Mediului*** (după caz)

Evaluarea Impactului asupra Mediului trebuie să fie în conformitate cu prevederile legislației din domeniu. Autoritățile competente pentru protecţia mediului (ACPM) stabilesc dacă proiectele sunt incluse în Anexa I sau Anexa II a Directivei privind EIM. Acestea determină şi necesitatea demarării procedurii de evaluare adecvată, modul de consultare a publicului sau modul în care Raportul privind impactul asupra mediului şi rezultatele consultării publicului vor fi luate în considerare în emiterea deciziei de mediu de către autorităţile responsabile.

ACPM va asigura totodată consultarea publicului interesat pe parcursul dezbaterii publice.

Anexele referitoare la EIM sunt următoarele:

1. *pentru Cererea de finanţare*

* Calendarul privind derularea procedurii EIM elaborat de către autoritatea competentă pentru protecţia mediului;
* Rezumatul fără caracter tehnic (dacă procedura EIM se finalizează cu Acord de Mediu);
* Raportul EIA;
* Actul de reglementare emis de către autoritatea competentă pentru protecţia mediului (Decizie de încadrare/Acord de mediu)/Aviz Natura 2000 (unde va fi cazul)/Aviz de gospodărirea apelor (va fi emis la nivel de studiu de fezabilitate);
* Declaraţia pentru siturile Natura 2000/Studiu de evaluare adecvată (după caz).

1. *pentru Volumul EIM*

* Copii ale documentelor menționate în calendarul aferent procedurii EIM (inclusiv toate anunțurile), cum ar fi:
* Notificarea privind solicitarea Acordului de Mediu;
* Anunţurile privind solicitarea Acordului de Mediu;
* Decizia evaluării iniţiale;
* Decizia Etapei de încadrare;
* Anunturile privind Decizia de încadrare a proiectului (după caz);
* Transmiterea “îndrumarului” privind definirea domeniului evaluării, după caz;
* Anunţurile publice privind dezbaterea publică, după caz;
* Lista cu observaţiile publicului şi soluţionarea problemelor semnalate (anexa nr. 15 din OM 135/2010), după caz;
* Anunţurile publice privind decizia de emitere a Acordului de Mediu, după caz;
* Acordul de Mediu, după caz;
* Certificatul de urbanism;
* Avizul de gospodarire ape (va fi emis la nivel de studiu de fezabilitate).

Raportul privind Impactul asupra Mediului va lua în considerare indicatorii de mediu propuşi prin Raportul de Mediu elaborat la nivelul POIM şi incluşi în declaraţia de mediu a POIM, în vederea monitorizării anuale a acestora. Pentru cuantificarea impactului cumulativ al investițiilor propuse se va respecta legislația europeană și națională în domeniu.

În cazul în care ACPM stabilesc că nu este necesară derularea EIM sau evaluarea adecvată, se va anexa doar acordul de mediu.

Proiectele de tip B2. nu necesită parcurgerea evaluării de impact asupra mediului.

**Declarația Autorității Competente responsabile cu Gestionarea Apelor**

Această declarație este emisă de autoritatea responsabilă cu gestionarea apelor și anume Administrația Națională “Apele Române” (ANAR) pentru proiectul propus spre finanțare prin POIM, în urma analizării potentialului impact a investițiilor propuse asupra corpurilor de apă. Pentru anumite tipuri de proiecte/lucrari, ANAR poate solicita informații similare proiectelor de investiții.

Această declarație nu este necesară pentru proiectele de tip B2.

***3.4.1.5 Alte anexe la cererea de finanțare***

* Declarația de eligibilitate a solicitantului/partenerului
* Declarația de angajament
* Declarația privind conflictul de interese a solicitantului/partenerului
* Declarația privind eligibilitatea TVA
* Acordul de parteneriat, după caz
* Declarația pentru asigurarea cofinanţării proiectului
* bugetul solicitantului aprobat sau dovada privind demararea procedurilor de includere în buget, după caz *(va fi actualizat în funcție de cadrul legal privind fluxurile financiare).*
* Pentru asigurarea terenurilor aferente investițiilor
* declarație pe proprie răspundere privind disponibilitatea terenurilor (pentru proiectele care presupun construcții/reabilitări); în cazul în care terenul/construcţia nu se află în proprietate/concesiune/superficie solicitantului/partenerului la momentul depunerii cererii de finanțare, declaraţia va fi însoţită de act doveditor privind iniţierea procedurii de obţinerea a dreptului de proprietate/utilizare/precontract care să ateste intenția de dobândire a dreptului până la sau condiționat de aprobarea proiectului.
* plan de amplasament vizat de OCPI pentru imobilele pe care se propune a se realiza investiţia în cadrul proiectului, plan în care să fie evidențiate inclusiv numerele cadastrale (la depunerea cererii de finanțare)
* Pentru constituirea şi funcţionarea UIP
* Decizia privind înfiinţarea/extinderea UIP pentru solicitant/partener
* CV-urile membrilor UIP sau fișa postului pentru solicitant/partener
* Planul de informare și publicitate
* Aviz de conformitate privind strategia ITI, după caz (pentru proiectele din zona ITI)
* Alte documente explicative necesare pentru susținerea anumitor elemente din proiect (identificate de solicitant sau de AM)

|  |
| --- |
| **Atenție!**  Se recomandă ca toate avizele/acordurile emise pentru proiectul de investiții să menționeze numele exact al proiectului.  În cazul în care numele avizelor/acordurilor diferă, Beneficiarul va prezenta o declarație pe proprie răspundere care va confirma faptul că aceste avize/acorduri fac referire la proiect. |

***3.4.2 Obiectivele proiectului***

Obiectivul general al proiectului va fi stabilit în directă corelare cu obiectivul specific OS 5.1 și cu acțiunea selectată spre finanțare, conform secțiunii 1.3.2.

Obiectivul va face referire la consolidarea capacităţii de reacţie în caz de dezastre și va descrie modul în care proiectul contribuie la indicatorii de rezultat ai programului (secțiunile corespondente pentru B.4.1. și B 4.2. din Cererea de finanțare).

Toate obiectivele specifice, acolo unde sunt identificate, vor fi cuantificate în indicatori. Modul de stabilire a indicatorilor este prezentat în secțiunea 1.6.

Pentru proiectele ITI Delta Dunării, se menționa faptul că proiectul se încadrează în strategia ITI. Detaliile se vor completa la secțiunea ***Relevanță***.

***3.4.3 Context și justificare***

Proiectele vor prezenta următoarele informații (secțiunile corespondente B.3.1 și B.4.3 din Cererea de finanțare): conformitatea cu directivele, regulamentele şi/sau documentele strategice relevante din sector, modul în care proiectul va influența dezvoltarea socio-economică a zonei acoperite de proiect, prin contribuția pe care o aduce la salvarea de vieți și bunuri materiale.

De asemenea se vor prezenta următoarele tipuri de informații:

* Contextul promovării proiectului, respectiv necesitatea îmbunătățirii capacității de răspuns la nivel național în cazul dezastrelor, având în vedere frecvența crescută înregistrată în ultimii ani în manifestarea principalelor riscuri;
* Situația existentă, problemele identificate la nivelul sistemului de management al situațiilor de criză, problemele care au generat promovarea proiectului în relație cu obiectivele propuse, aspectele care vor fi abordate principalele componente ale proiectului, însoțite de o estimare a costurilor individuale totale (fără defalcarea costurilor pe activități);

În această secțiune **vor fi identificate problemele care necesită implementarea proiectului/cadrul instituțional/situația actuală,** după caz. Problemele identificate în această secțiunea vor fi corelate cu obiectivele și rezultatele proiectului

***3.4.4 Sustenabilitatea***

În cadrul acestei secțiuni (secțiuni corespondente din format proiect majore A.5.1 și B.4.4) vor fi prezentate informații privind:

* modul în care va fi gestionată investiția după încheierea proiectului;
* măsurile planificate/luate de către beneficiar pentru a asigura utilizarea optimă a investiției în faza de exploatare;

***3.4.5 Relevanța***

În cadrul acestei secțiuni se vor completa informații legate de relevanța proiectului în raport cu următoarele aspecte:

* + Contribuția la SUERD și identificarea ariei prioritare din SUERD la care contribuie
  + Contribuția la Strategia Integrată de Dezvoltare Durabilă a Deltei Dunării

Teritoriul ITI Delta Dunării este alcătuit din  38 unitați administrativ teritoriale (5 urbane și 33 rurale) și 2 consilii județene, după cum urmează:

* consiliile județene: [Consiliul Județean Tulcea](http://www.cjtulcea.ro/), [Consiliul Județean Constanța](http://www.cjc.ro/)
* orașe: Babadag, Isaccea, Măcin, Sulina, municipiul Tulcea
* comune:
  + în județul Tulcea: Baia, Beștepe, C.A. Rosetti, Ceamurlia de Jos, Ceatalchioi, Chilia Veche, Crișan, Frecăței, Greci, Grindu, I.C. Brătianu, Jijila, Jurilovca, Luncavița, Mihail Kogălniceanu, Mahmudia, Maliuc, Mihai Bravu, Murighiol, Niculițel, Nufăru, Pardina, Sarichioi, Sfântu Gheorghe, Slava Cercheză, Smârdan, Somova, Văcăreni, Valea Nucarilor
  + în județul Constanța: Corbu, Istria, Mihai Viteazu, Săcele

La secţiunea relevanţă, pentru strategiile selectate se va face o scurtă descriere a modului în care proiectul propus contribuie sau este relevant pentru strategiile selectate.

***3.4.6 Complementaritate***

Informațiile care vor fi evaluate în capitolul complementaritate permit AM atât evaluarea capacității solicitantului de a implementa proiecte, cât și posibila dublă finanțare.

Pentru această secțiune, solicitantul nu va completa informații suplimentare. Acestea vor fi preluate din sistem, așa cum au fost introduse de către acesta la momentul înregistrării, în secțiunile privind Finanțările anterioare/Finanțările solicitate.

***3.4.7 Aplicarea principiilor orizontale***

Respectarea cadrului legal este obligatorie pentru orice solicitant sau beneficiar de finanțare din fondurile UE. Cerințele minime privind integrarea principiilor orizontale în cadrul proiectelor se referă la facilitarea tuturor condițiilor care să conducă la respectarea legislației în domeniu.

În cadrul proiectului se va face o descriere a modului în care proiectul respectă legislaţia (acte normative, politici publice) în domeniul egalităţii de şanse şi dezvoltării durabile. În acest sens se vor urmări recomandările cuprinse în Ghidul privind integrarea principiilor orizontale în cadrul proiectelor finanţate din Fondurile Europene Structurale şi de Investiţii 2014-2020, publicat pe site-ul Ministerului Dezvoltării Regionale, Administrației Publice și Fondurilor Europene.

***Şanse egale***

Egalitatea de şanse și de tratament are la bază participarea deplină și efectivă a fiecărei persoane la viaţa economică şi socială, fără deosebire pe criterii de sex, origine rasială sau etnică, religie sau convingeri, dizabilităţi, vârstă sau orientare sexuală.

Pentru a promova egalitatea de gen, nediscriminarea, precum și asigurarea accesibilității, principiul egalității de șanse și de tratament trebuie încorporat ca parte integrantă a diverselor stadii din ciclul de viață al unui proiect: definire și planificare, implementare, monitorizare și evaluare.

Proiectul trebuie să descrie acțiunile specifice de promovare a egalității de șanse și prevenire a discriminării de gen, pe criterii de origine rasială sau etnică, religie sau credință, dizabilitate, vârstă sau orientare sexuală luând în considerare nevoile diferitelor grupuri-țintă expuse riscului acestor tipuri de discriminare și, mai ales, cerințele pentru asigurarea accesibilității pentru persoanele cu dizabilităţi.

Secțiunea aferentă din cerea de finanțare va detalia modul în care legislația aplicabilă va fi respectată în selecția membrilor UIP implicați în implementarea proiectului. De asemenea se va detalia modul în care legislația privind asigurarea accesului persoanelor cu dizabilități se aplică și va fi respectată în realizarea infrastructurii (unde este cazul).

***Dezvoltarea durabilă***

Proiectul va promova dezvoltarea durabilă, în primul rând, prin finanțare unor activităţi orientate direct spre susținerea acesteia, urmărind în principal protecția mediului, utilizarea eficientă a resurselor, atenuarea și adaptarea la schimbările climatice, biodiversitatea, rezistența în fața dezastrelor, prevenirea și gestionarea riscurilor, ca de exemplu:

* Utilizarea de materiale prietenoase cu mediul (ecologice sau reciclate) și de soluții inovative în construcţii şi în construcția de infrastructură, indiferent de tipul acesteia;
* Reutilizarea deșeurilor provenite de pe urma construcției infrastructurii edilitare;
* Construirea de infrastructură verde.

***3.4.8 Managementul de proiect***

La nivelul tuturor proiectelor se va nominaliza un responsabil de proiect, care are rolul de manager de proiect, această persoană putând fi și persoană de contact, care să asigure schimbul permanent de informații cu Autoritatea de Management.

În vederea implementării proiectelor beneficiarul trebuie să facă dovada existenței unității de implementare a proiectului (UIP).

**Managementul de proiect** poate fi realizat cu personal propriu sau mixt (personal propriu și externalizare). Personalul propriu al solicitantului implicat în managementul proiectului se va constitui în Unitatea de Implementare a Proiectului, prin decizie a managerului solicitantului. CV-urile personalului vor fi încărcate în MySMIS (câmpul resurse umane).

Unitatea de implementare a proiectului va fi, prin urmare:

* constituită din personalul propriu numit în componența UIP-ului, care trebui să fie compus din minim 3 persoane (managerul de proiect, responsabil financiar, responsabil achiziții);
* sprijinită, după caz, prin expertiză externă furnizată prin contracte de prestare servicii prin care sunt realizate activitățile aferente managementului proiectului.

Unitatea de implementare a proiectului va include și expertiza tehnică necesară unei implementări la un nivel de calitate adecvat.

Informațiile privind managementul proiectului vor fi descrise la Capacitatea administrativă, tehnică și juridică a beneficiarului.

**Atenție!**

Autoritatea de Management își rezervă dreptul de a face vizite la fața locului în vederea stabilirii funcționalității unitățiilor de implementare a proiectului.

***3.4.9 Elaborarea bugetului și categoriile de cheltuieli***

În stabilirea bugetului proiectului se vor avea în vedere regulile de eligibilitate stabilite prin HG nr. 399/2015, categoriile de cheltuieli din Anexa 6 la Ghidul solicitantului, precum şi următoarele:

* pentru justificarea bugetului propus, cererea de finanțare va fi însoțită de documente justificative pentru fiecare tip de cost (de exemplu contracte similare / oferte de preţ etc.)
* cheltuieli aferente procurării de bunuri necesare funcţionării unităţilor de implementare a proiectului de la nivelul beneficiarului, în limita echivalentului în lei a maximum 10.000 euro, în funcţie de complexitatea proiectului, cu respectarea legislației în vigoare, a obiectivelor POIM și să fie evidențiate în anexă la cererea de finanțare
* cheltuielile cu salariile pentru personalul care desfăşoară activităţi pe bază de contract individual de muncă pe durată determinată (nu mai mare decât durata proiectului), în cadrul proiectelor finanţate din fonduri externe nerambursabile și pentru funcționarii publici se va face conform Legii-cadru nr. 153/2017 privind salarizarea personalului plătit din fonduri publice;
* costurile aferente managementului de proiect (cheltuieli salariale, dotări și servicii de management de proiect externalizate) nu vor depăși 1% din valoarea proiectului;
* proiectele vor respecta regulile de informare și publicitate din Manualul de Identitate Vizuală pentru Instrumente Structurale 2014-2020.

Se va avea în vedere ca activitățile previzionate să fie corelate cu planul de achiziții, având la bază o planificare realistă a tuturor activităților, ținând cont atât de resursele umane, cât și de resursele materiale alocate implementării proiectului.

În defalcarea bugetului pe ani se va ţine cont de eventulele proceduri de achiziţie şi de durata acestora. Planificarea propusă se va transforma ulterior în calendar al cererilor de rambursare / cereri de plată ce vor fi anexe la contractul de finanţare.

Bugetul va fi prezentat defalcat după cum urmează, pe:

* activități (corelat cu C.1 din Cererea de finanțare); în structura bugetului acestea vor fi preluate automat de sistem așa cum au fost definite la ”Activități previzionate”;
* ani de implementare (secțiunea G.1.2 din Cererea de finanțare);
* amplasament/câmpuri de intervenție/formă de finanțare/tip teritoriu/activitate economica/ obiectiv tematic/mecanism aplicare teritorială (secțiunea B.2 din Cererea de finanțare).

În prezentarea bugetului va fi utilizat cursul de schimb valutar folosit în actul normativ de aprobare a indicatorilor tehnico-economici aferenți obiectivului de investiții.

# Capitolul 4. Verificarea, evaluarea și contractarea proiectelor

Având în vedere că prin OS 5.1 se finanțează proiecte pe baza unei liste de proiecte prioritare identificate în cadrul Programului Operațional Infrastructură Mare, apelul de propuneri de proiecte fiind cu depunere continuă, acestea nu sunt supuse unei selecții, ci doar procesului de evaluare, pe baza listei de proiecte prioritare.

Proiectele prioritare vor include măsuri de infrastructură verde și parcurge procedura de pregătire a portofoliului de proiecte. În cadrul acestei proceduri, AM POIM se va asigura că toate documentele necesare depunerii cererii de finanțare îndeplinesc condițiile de maturitate și calitate necesare pentru a intra în etapa de evaluare și selecție.

În procesul de pregătire a proiectelor de investiții și de pregătire a acestora, Autoritatea de Management va fi sprijinită de experții JASPERS. Când proiectul va avea gradul de maturitate și calitate acceptabil, AM POIM solicită beneficiarului depunerea proiectului în vederea parcurgerii etapei de evaluare și selecție.

După finalizarea procesului de evaluare, pentru proiectele care au îndeplinit punctajul, AM POIM redactează nota de aprobare a proiectului.

După aprobarea de către AM POIM, în cazul în care proiectul este major, acesta va fi transmis de către AM POIM serviciilor Comisiei Europene (COM) prin sistemul electronic SFC2014, fie către organismul desemnat pentru realizarea unei evaluări independente - Independent Quality Review (IQR). Dacă se optează pentru utilizarea IQR, notificarea pentru proiectul major care se va transmite COM se va face conform Art. 102 din Regulamentul UE nr. 1303/2013. Transmiterea proiectului spre COM sau IQR se face de către AM POIM.

Eventualele documente suplimentare aplicabile unor situații punctuale pot fi solicitate solicitantului pe întreg parcursul procesului.

## 4.1 Verificarea administrativă și a eligibilității cererilor de finanţare

În cadrul acestei etape se vor verifica următoarele:

* Respectarea formatului standard al cererii de finanţare şi includerea tuturor anexelor obligatorii;
* Modalitatea de completare a cererii de finanţare;

Pentru verificarea conformității administrative şi de eligibilitate a cererii de finanţare se utilizează un sistem de evaluare de tip DA/NU.

Verificarea eligibilităţii se realizează numai pentru Cererile de finanţare conforme din punct de vedere administrativ, urmărindu-se îndeplinirea condiţiilor de eligibilitate. Dacă proiectul nu îndeplineşte toate criteriile stabilite este respins.

Verificarea eligibilităţii presupune respectarea regulilor privind eligibilitatea solicitantului/ partenerului şi a proiectelor, verificare fiind realizată conform criteriilor definite în acest ghid.

În cazul respingerii proiectului, solicitantul va fi informat asupra motivelor respingerii, precum şi asupra următoarelor sesiuni de depunere a propunerilor de proiecte.

|  |
| --- |
| **Atenție!**  Având în vedere că depunerea cererii de finanţare se face electronic, procesul de clarificări se va desfăşura astfel:   * Se vor solicita maxim 2 clarificări pentru această etapă de evaluare;   Solicitantul va avea obligaţia să răspundă în maxim 5 zile lucrătoare. |

Numai cererile de finanţare eligibile (care îndeplinesc toate criteriile din Grila de verificare a admisibilităţii şi eligibilităţii) sunt admise în următoarea etapă a procesului de evaluare, respectiv evaluarea tehnică şi financiară a proiectului.

La finalizarea procesului de verificare administrativă şi a eligibilităţii, solicitantul va fi informat în scris privind îndeplinirea sau neîndeplinirea criteriilor de conformitate administrativă şi de eligibilitate.

## 4.2 Evaluarea cererilor de finanțare

Evaluarea proiectelor se face după trei criterii majore:

* Relevanţa și oportunitatea proiectului - 20 puncte
* Maturitatea și calitatea pregătirii proiectului - 60 puncte
* Sustenabilitatea proiectului - 20 puncte

Fiecare criteriu este împărțit în subcriterii punctate corespunzător. Nota pe fiecare criteriu în parte se calculează prin însumarea notelor acordate tuturor subcriteriilor care îl compun. Punctajul total acordat proiectului reprezintă suma notelor acordate celor 3 criterii, respectiv între 60 și 100 de puncte.

Punctajul minim pentru fiecare criteriu este după cum urmează:

* Relevanţa și oportunitatea proiectului - 8 puncte
* Maturitatea și calitatea pregătirii proiectului - 40 puncte
* Sustenabilitatea proiectului - 12 puncte

Obținerea punctajului minim pentru fiecare criteriu nu asigură promovarea spre finanțare. Pragul de calitate pe care fiecare proiect trebuie să îl întrunească pentru acordarea finanțării nerambursabile este minim 80 de puncte, cu obținerea peste minim la fiecare criteriu în parte.

Astfel, dacă proiectul obține punctajul minim alocat fiecărui criteriu, respectiv un total de maxim 60 de puncte, acesta va fi respins, cu posibilitatea redepunerii. Punctajul minim se acordă în condițiile în care proiectul nu atinge un prag minim acceptabil pentru a fi promovat spre finanţare.

Proiectele care obțin 80 de puncte, cu obținerea peste minim la fiecare criteriu în parte, vor fi declarate ca selectate pentru acordarea finanțării nerambursabile.

Evaluarea proiectului va permite aprecierea contribuţiei proiectului la îndeplinirea obiectivelor POIM, la implementarea legislaţiei relevante pentru sectorul aferent din România. Se va urmări ca propunerea de proiect să fie clară, coerentă, realistă şi fezabilă cu privire la operaţiunile propuse, termenele de realizare, eficienţa investiţiilor. Se va evalua coerenţa între problemele identificate, obiectivele proiectului, activităţile propuse şi rezultatele estimate. Toate activităţile propuse în proiect trebuie să fie clar descrise şi cuantificate. Se va evalua dacă resursele folosite pentru implementarea proiectului sunt suficiente. Planificarea activităţilor trebuie să fie realistă. Bugetul proiectului, defalcat pe categorii de cheltuieli trebuie să fie transparent şi coerent.

Evaluarea se va face conform Grilei de evaluare din Anexa 3.

|  |
| --- |
| **Atenție!**  Având în vedere că depunerea cererii de finanţare se face electronic, procesul de clarificări se va desfăşura astfel:   * Se vor solicita maxim 2 clarificări pentru această etapă de evaluare; * Solicitantul va avea obligaţia să răspundă în maxim 5 zile lucrătoare.   Etapa de clarificări descrisă mai sus se aplică evaluării realizate la nivelul AM POIM. Pentru proiectele majore, în etapa de evaluare a proiectului la nivelul Comisiei Europene/IQR, etapele de clarificări nu se supun regulilor de mai sus.  Eventualele documente suplimentare aplicabile unor situații punctuale pot fi solicitate solicitantului pe întreg parcursul procesului de pregătire sau de evaluare la nivelul COM/IQR. |

Pentru fiecare proiect selectat în vederea finanțării se va întocmi o notă de aprobare a finanțării. Pentru fiecare proiect respins, solicitantul va fi înștiințat în scris asupra motivelor respingerii.

## 4.3 Depunerea şi soluţionarea contestaţiilor

În situaţia în care solicitanţii sunt nemulţumiţi de repingerea proiectului în oricare dintre etape, inclusiv în etapa de contractare, aceştia au posibilitatea de a contesta acest rezultat.

Contestaţiile se depun în termen de 10 zile lucrătoare de la comunicarea rezultatului la sediul Ministerul Fondurilor Europene. Soluţionarea contestaţiilor se va face în termen de maxim 30 de zile calendaristice.

Pentru a putea fi luate în considerare, contestațiile trebuie să respecte următoarele cerințe:

* Identificarea contestatarului, prin: denumirea solicitantului; adresa; funcţia, numele şi prenumele reprezentantului legal;
* Identificarea proiectului, prin: numărul unic de înregistrare alocat cererii de finanţare (codul SMIS) şi titlul proiectului;
* Obiectul contestaţiei (ce se solicită prin formularea contestaţiei);
* Motivele de fapt şi de drept (dispoziţiile legale naţionale şi/sau comunitare, principiile încălcate);
* Mijloace de probă (acolo unde există);
* Contestaţiile trebuie să fie însoţite de o copie a adresei de comunicare de către AM POIM a rezultatului procesului de evaluare și selecție;
* Semnătura reprezentantului legal;
* Data formulării contestaţiei;
* Ştampila (după caz).

Contestaţiile sunt analizate şi soluţionate în termen de 30 de zile (calendaristice) de la data înregistrării lor. În situaţia în care se consideră necesară o investigaţie mai amănunţită, care presupune depăşirea termenului de 30 de zile, contestatarul va fi anunțat, în scris, asupra termenului de soluţionare. Decizia comisiei constituită pentru soluţionarea contestaţiilor poate fi de admitere sau de respingere şi are caracter definitiv la nivelul AM POIM. Contestatarul este notificat în scris asupra deciziei comisiei.

## 4.4 Reguli specifice de selecție

Având în vedere că proiectele finanțate prin OS 5.1 sunt proiecte cu depunere continuă, acestea nu sunt supuse unei selecții, ci doar procesului de evaluare.

## 4.5 Contractarea proiectelor

Contractul de finanţare (CF) reprezintă un act juridic supus regulilor de drept public, cu titlu oneros pentru beneficiar, de adeziune, comutativ şi sinalagmatic prin care se stabilesc drepturile şi obligaţiile corelative ale părţilor în vederea implementării operaţiunilor.

După finalizarea procesului de evaluare, pentru proiectele care au îndeplinit punctajul, AM POIM redactează nota de aprobare a proiectului și contractul de finanțare și transmite solicitantului cele două exemplare ale contractului, în vederea semnării de către reprezentantul legal al beneficiarului. Pentru proiectele majore, contractul de finanțare poate fi semnat înainte sau după emiterea deciziei de către Comisia Europeană de aprobare a proiectului.

Solicitantul va încărca în MySMIS 2014 documentele solicitate*,*în funcţie de disponibilitatea sistemului electronic. Versiunea finală a contractului de finanțare (în special clauzele specifice și anexele) vor fi comunicate ulterior beneficiarilor.

Proiectul poate fi respins în cadrul acestei etape şi se va transmite solicitantului o scrisoare de respingere, în cazul în care (lista nu este exhaustivă):

* documentaţia solicitată nu este transmisă în termenul solicitat ori este incompletă în raport cu cerinţele Ghidului sau nu se mai află în perioada de valabilitate;
* se constată modificarea formei iniţiale a contractului transmis de către AM POIM şi/sau nerespectarea termenului limită de returnare a celor două exemplare de contract semnate şi ştampilate;

|  |
| --- |
| **Atenție!**  Contractele de finanţare reprezintă contracte de adeziune, cu clauze prestabilite care nu pot face obiectul negocierilor dintre părţi. |

În cazul proiectelor respinse, AM POIM va comunica solicitantului motivele respingerii cererii de finanţare, existând posibilitatea ca solicitantul să retransmită propunerea de proiect revizuită.

Solicitantul se obligă ca toate documentele transmise să fie în formatul prevăzut de lege şi în vigoare la data depunerii acestora, în caz contrar neputându-se încheia contractul.

Numai după ce se constată îndeplinirea tuturor condiţiilor solicitate descrise mai sus poate fi demarată procedura de încheiere a Contractului de finanţare. Solicitantului îi vor fi transmise cele două/trei exemplare ale CF în vederea semnării de către acesta. Transmiterea către solicitant se va face cu asigurarea unui mijloc de probă a primirii contractului. Contractul de finanțare va fi semnat de către reprezentanții AM POIM și reprezentantul legal al solicitantului, contractul de finanțare intrând în vigoare la data semnării ultimei părți semnatare.

Solicitantul are obligaţia de a semna şi ştampila, după caz, contractul pe fiecare pagină şi pe fiecare exemplar şi de a returna în termenul solicitat de AM POIM (5 zile de la data primirii documentului) cele două exemplare însoţite, eventual, de orice alt document solicitat prin contract. În cazul în care solicitantul nu respectă termenul de semnare a CF şi returnare la AM POIM, AM POIM îşi rezervă dreptul de a respinge finanţarea CF.

Procedura de contractare poate diferi de cea descrisă în Ghidul Solicitantului, în corelare cu funcționalitățile MySMIS. Prin urmare, va fi comunicată ulterior beneficiarilor.

Beneficiarul trebuie să păstreze şi să pună la dispoziţia organismelor abilitate inventarul asupra activelor dobândite prin finanţarea din instrumente structurale, pe o perioadă de 5 ani de la data închiderii oficiale a POIM.

# Anexe

Anexa 1. Cererea de finanțare și fișa de proiect

Anexa 1.a. Cerere de finanțare

Anexa 1.1.a Cerere de finanțare pentru proiectele majore și nemajore - engleză

Anexa 1.2.a Cerere de finanțare pentru proiectele majore și nemajore - română

Anexa 1.3.a Cerere de finanțare penru sprijin pregătire proiecte

Anexa 1.b Fișa de proiect

Anexa 2. Fișă de control a Cererii de finanţare (pentru solicitant)

Anexa 3. Grile de verificare și evaluare a Cererilor de Finanțare

Anexa 4. Declarații

Anexa 5. Acord de parteneriat

Anexa 6. Categorii de cheltuieli

Anexa 7. Indicatori monitorizare

Anexa 8. Ghid pentru elaborarea studiului de fezabilitate pentru proiectele de management a riscului de inundații

Anexa 9. Model Contract de finanțare

1. Communication from the Commission to the European Parliament, the Council, the European Economic and Social Committee and the Committee of the Regions Green Infrastructure (GI) - Enhancing Europe’s Natural Capital - COM(2013) 249 final) [↑](#footnote-ref-1)
2. Măsurile nestructurale reprezintă acele măsuri care nu implică realizarea de infrastructură „gri” permanentă și includ atât măsuri de infrastructură verde, cât și orice alte tipuri de măsuri, precum controlul utilizării albiilor minore, elaborarea planurilor bazinale de reducere a riscului la inundaţii şi a programelor de măsuri; introducerea sistemelor de asigurări, sisteme de avertizare/alarmare, informarea publicului etc. [↑](#footnote-ref-2)
3. *Politicile europene/temele orizontale reprezintă priorităţi/politici acceptate de toate Statele Membre ale Uniunii Europene şi trebuie să se reflecte în toate iniţiativele comunitare. Acestea includ: promovarea egalităţii de şanse şi politica nediscriminatorie; dezvoltarea durabilă, protecţia şi îmbunătăţirea mediului înconjurător; tehnologia informaţiei; achiziţiile publice.* [↑](#footnote-ref-3)